
“Nu există un drum mai 
sigur de a nu rezolva o 
problemă decât acela de a o 
ignora, considerând-o ine- 
xistentă încă”. 


José Ortega y Gasset 


„Membrană” ce străjuieşte 
vecinătatea plină de promi- 
siuni şi riscuri a Bisericii cu 
lumea, tinda este prin ex- 
celență un interval al pocăin- 
tei. Pocăinţă necesară celor 
din lume ca să înainteze că- 
tre Biserică, iar celor căzuți 
din Biserică pentru ca să i 
se poată alătura din nou. 
Tinda este loc al opțiunii şi 
al unei prime purificări. 
Prin tindă, lucrurile lumii 
privesc către Biserică şi ia- 
răşi prin tindă Biserica îşi 
deschide larg braţele într- 
un elan cosmic, integrator. 
În fine, tinda este locul ie- 
şirii către lume, ieşire care 
poate fi „a lui luda” („şi era 
noapte...”), a tânărului bo- 
gat, ori ieşirea cea binecu- 
vântată, cea în pace. 


Ceea ce nu este asumat nu este vindecat 


Atunci când rostim cuvântul sex, interesul 
nostru alunecă spre latura cea mai îngustă din în- 
țelesul termenului: sfera genitală şi ceea ce promite 
ea să ne procure. Un soi de gravitație ne dirijează 
autoritar către „cele de mai jos”. În contrapondere, 
instinctul cucernic va încerca să pună între paran- 
teze această gravitație, să o descalifice, să o sus- 
pende. 

Balansul acesta fragil face din om o ființă so- 
cială, capabilă să administreze o serie întreagă de 
relaţii interumane. 

Pentru un creştin, gestionarea poftei are însă 
implicații mai profunde, miza aflată în joc fiind in- 
comparabil mai mare decât buna funcționare a cor- 
pului social. 

În viziunea Bisericii, sexualitatea nu este 
doar şi nici în primul rând o ispită. Întâi de toate, ea 
rezumă una din temele fundamentale ale vieţii o- 
mului. Diferenţa este următoarea: dacă ispitele se 
recomandă îndeobşte a fi ocolite, temele, dimpo- 
trivă, suntem somaţi să ni le facem. Ceea ce nu este 
asumat nu este vindecat, iar a eluda la nesfârşit pro- 
vocările sexualității nu înseamnă altceva decât a 
prelungi o stare de echivoc. 

Trebuie să recunoaştem că ne lovim de o 
piedică serioasă: plătim cu toții acelaşi tribut on- 
tologic şi puţini dintre noi se pot lăuda că vorbesc 
absolut detaşat, cu deplină răceală analitică, despre 
sex ; puțini dintre noi — creştinii, vreau să spun — 
pentru care exigența duhovnicească este prioritate 
absolută. Aceasta nu înseamnă că rațiunea discur- 
sivă — cugetarea - nu are locul şi rostul ei pe calea 
despătimirii. lar primul demers al cugetării se cu- 
vine a fi acela de a pune, curajos, responsabil şi ne- 
trufaş, următoarea întrebare: Care este locul se- 
xualității într-o viziune creştină asupra vieții? 


Duhul şi trupul 
sau la ce bun să ne batem capul ? 


Pentru creştin, duhul atâta aşteaptă : să se 
facă trup, în vreme ce trupul, la rândul său, este în 
permanenţă liber convertibil în duh. Nu există în- 
tre cele două realități nici o discontinuitate, nici o 
segregare. Mai mult, omeneşte vorbind, unitatea ce 
o alcătuiesc face adesea extrem de dificilă stabilirea 
unei ierarhii a priorităților. De multe ori lăsăm pe 
Marta de izbelişte fără să ne aşezăm receptivi la pi- 
cioarele Domnului; dimpotrivă, ațipim legănaţi de 
aburii propriilor iluzii „duhovniceşti”. Ș 

La fel, considerăm adesea că cele ale Mariei 
vin de la sine, eventual cu un efort minim. În fond şi 

la urma urmei, ce are altceva de făcut decât să as- 
culte? Iar dacă aşa stau lucrurile, de auzit poți auzi 
şi „făcând treabă”, „ajutând-o” pe Marta, dublân- 
du-i stahanovist canonul. Greşeala este în acest ul- 
tim caz confuzia dintre a auzi — fenomen natural 
adesea accidental — şi a asculta — activitate ce soli- 
cită la maximum atenția, puterea de concentrare. 

Departe de a fi epuizată din punct de vedere 
teologic, tema sexualității a dobândit în zilele noas- 
tre o proeminență fără egal. Societatea globalizată 
şi ambientul cultural post-modern au transformat- 
o într-o arhitectură cu ramificații hipercomplexe, 
un adevărat labirint. Nu va fi de mirare, aşadar, 
dacă vom încerca să desluşim ieşirea în chiar cen- 
trul, în miezul său incandescent. 

Aceasta reclamă întâi de toate o operațiune 
de salubrizare a conceptelor elementare. Limbajul 
dublu, modul ipocrit de a le „Priza” intelectual, 
„ameţeala” criteriilor axiologice, toate acestea alcă- 
tuiesc o pâclă dincolo de care este greu să distin- 
gem cu ce fel de realități avem de a face. 

ncercarea de a străbate această „Ceaţă“ este 
aproape un fel de echilibristică pe acea linie pa- 
radoxal mediană aflată la cumpăna a două men- 
talităţi: extrema (Şi falsa!) cuvioşie, pe de o parte, şi 
aşa-zisa neo-ortodoxie, liberală şi destinsă ascetic, 
de cealaltă parte. Două reducționisme (cel dintâi 
„expediind” rapid trupul, cel din urmă falsificând 
duhul) care ne vor ispiti în permanență prin apa- 

rentul lor confort intelectual („Asta-i soluția, la ce 
să-ți mai baţi capul?!”). Două idealisme deopotrivă 
străine nu doar vieţii creştineşti, ci vieții concrete în 
general. 


De la prozaic la taină 


Sex, plăcere, voluptate, orgasm... Proximita- 
tea acestor „esențe” pune imediat în criză resortu- 
rile analitice, le paralizează; nu însă în întregime şi 
nu definitiv — dovadă, sutele de tone de scriitură ce 
dezbat subiectul pe toate fețele. 

Justificări şi „stimulente” culturale, terapii, 
sfaturi şi rețete de tot felul vin în întâmpinarea 1n- 
satisfacției funciare a omului contemporan. Confrun- 
tare inegală, atâta timp cât sunt flagrant încălcate 
specificațiile din „cartea tehnică” a Facerii omului. 

Iubirea dintre bărbat şi femeie — iată locuința 
naturală a celor patru cuvinte de la începutul para- 
grafului. l 

„Taina aceasta mare este” — ne avertizează 
Apostolul (şi topica „mare este” subliniază calitatea 
adjectivului), adăugând imediat: „Dar eu spun: în 
Hristos şi în Biserică” (Ef. 5, 32). Inainte de a fi Tai- 
nă a Bisericii, iubirea dintre bărbat şi femeie este o 
taină a firii. Dacă avem curajul să ne asumăm până 
la capăt ceea ce ne spune Apostolul, surpriza noas- 
tră va fi şi mai mare: această taină nu presupune 

nici măcar iubirea. Actul sexual este suficient pen- 
tru ca cei doi să devină un singur trup, fie că se iu- 
besc sau nu (1 Cor. 6, 16). 

Uşor încruntați la început, nedumeriți ori 
afişând un zâmbet condescendent, iată-ne dintr-o 
dată înconjurați de taine, pe un tărâm asupra că- 
ruia (suntem siliți să o recunoaştem) nu deținem 
controlul. Singurul lucru pe care îl putem face de 
aici înainte este să avansăm de-a lungul evidenţelor 
~ empirice — cartografiind grijuliu reperele Tradi- 
ției. 


Atracția între sexe 


Premiza ontologică a sexualităţii o constituie 
complementaritatea sexelor (Fac. 2, 18-24). Bărbaţii şi 
femeile se simt bine unii în preajma celorlalți. Acest 
fapt nu are în sine nimic reprobabil. Dimpotrivă, el 
poate fi un punct câştigat pentru liderii comuni- 
tăților, care pot gestiona constructiv şi creator acest 
bine, şi el un reflex al Bunătăţii dumnezeieşti!. 


! Îmi îngădui aici o paranteză, pentru a trage un semnal de 
alarmă: Comunitatea noastră bisericească manifestă o indi- 
ferență vinovată faţă de o instituție socială absolut necesară, 
pe care am putea-o numi, forțând doar în aparenţă limbajul, 
„instituţia flirtului”. Vechea societate cunoştea tradiția clă- 
cllor, a horelor şi mai tîrziu a balurilor, unde tinerii aveau 
ocazia să se cunoască şi să închege relații la vedere, în prezenţa 
familiei şi a comunității. Profitând din plin de „somnul du- 

Complementaritatea sexelor face temeiul u- 
nei atracţii generice şi difuze între bărbați şi femei, 
a unei dorințe după sexul opus care, uneori, devine 
brusc mai intensă şi se orientează asupra unui par- 
tener mai mult decât asupra celorlalți posibili. Este 
ceea ce numim „îndrăgostire” — în fapt, manifes- 

Este important de reținut că până acum nu 
am adus vorba despre iubire, întrucât nici atracția 
generică dintre sexe şi nici îndrăgostirea nu o pre- 
supun. Oamenii sunt capabili să se în-drăgostească, 
dez-drăgostească şi re-îndrăgostească într-un ritm 
care pe un „tradiționalist” îl poate lăsa absolut per- 
plex. Asta ca să nu mai amintim de acele cazuri în 
care cineva poate fi îndrăgostit de două sau mai 
multe persoane simultan... 

Toate acestea îşi află pricina în multitudinea 
compatibilităților (rezonanțelor) posibile între oa- 
meni, în bogăția şi diversitatea planurilor pe care 
oamenii îşi pot găsi şi manifesta aceste compati- 
bilități. Important este ca nu cumva să ajungem să 
confundăm potrivirea dintre cei doi cu iubirea, care 
este cu totul altceva. 


a 
hovnicesc” al creştinilor contemporani, diavolul a substituit 
acestor forme tradiționale paradigma „discotecii”. Într-un 
spaţiu care exclude familia şi comunitatea, pe întuneric, ti- 
nerii sunt tentaţi cu finalizarea imediată şi în modul cel mai 
abject cu putință (w.c.uri, parcări) a unei relații pe care de 
multe ori nici măcar nu au avut răgazul să o închege... 

Plăcerea 


Atunci când vorbim despre plăcere, ne pre- 
cipităm, adesea ipocrit, în judecăți de valoare. A- 
vem impresia că ştim atât de bine ce este — din ex- 
periență — încât ne refuzăm îndeobşte lămurirea 
absolut elementară a conceptului. 

O dată rostit cuvântul plăcere, gândul nostru 
aleargă înaripat către marile plăceri, cele intense, în 
substrat vinovate (căci „imorale, ilegale, ori îngra- 
şă”), fără să bage de seamă -— el, gândul — micile 
plăceri care, laolaltă cu micile neajunsuri şi belele, 
alcătuiesc canavaua (background-ul) vieții noastre 
cotidiene. Detaliile traiului obişnuit sunt însoțite de 
plăcere ori disconfort, în funcţie de felul în care ne 
priesc, ori ne agresează. 

Evaluarea fie şi sumară a acestor realități ne 
relevă un fapt de o simplitate dezarmantă: tot ceea 
ce manifestă ori conservă natura omenească, ori 
una dintre secvențele naturii, este resimţit ca plăcut. 
Hrana, odihna, o melodie favorită, prezența unui 
prieten. Dimpotrivă, tot ceea ce lezează, sleieşte, 
contrariază natura este resimţit ca dureros — boala, 
frigul, înjosirea... 

Realităţii căderii şi a păcatului îi urmează, 
din nefericire, pe cale de consecință, disocierea 
multiplelor registre ale sensibilităţii. Ceea ce place 
gurii poate să nu placă stomacului, ceea ce place 
trupului poate să nu placă duhului (bunăoară, 

confortul obținut cu prețul unei trădări). Şi invers, 
durerea asumată poate fi exact cea care ne aduce, 
contrar aşteptărilor, salvarea. 

În domeniul sexualității cuvântul plăcere este 
intens folosit. Totuşi, acest fapt poate genera o serie 
de confuzii. Până la un punct, plăcere este adecvat 
cu ceea ce se petrece între bărbat şi femeie?, res- 
pectiv atât timp cât stimulii şi senzațiile pe care le 
declanşează se află într-o relație aproximativă de 
continuitate. Înfățişarea, micile detalii ce alcătuiesc 
ambientul, un cuvânt, o atingere, un sărut. Punctul 
limită o dată depăşit, însă, senzațiile evoluează din- 
tr-o dată pe o curbă exponențială. Ele încetează să 
fie „proporționale” cu stimulii. Nu contactul epi- 
dermelor determină ceea ce urmează. Dimpotrivă, 
am putea spune că el nu face altceva decât să re- 
pete un scenariu’, un cod care declanşează alt con- 
ținut neaşteptat, aflat în discontinuitate evidentă cu 
„mecanica” trupurilor. O „surpriză“. Explicaţiile 
fiziologiste eşuează rând pe rând în a developa na- 
tura profund subiectivă a fenomenuluit. La rândul 


? Ne referim deocamdată la fenomenologia determinării se- 
xuale, făcând abstracție de domeniul ideatic al relaţiei. Acesta 
are de altfel, cel mai adesea, doar un rol de „pandant” al celei 
dintâi... 

* O în-scenare necesară, dar nu întotdeauna suficientă! Din 
cauza abuzului, în multe situații mecanismul se dereglează, 
generând o patologie specifică. 

* Fenomenologia actului trupesc e un paradox în sine: deşi 
natura (firea) pare să o revendice în întregime, ea nu e în sta- 

nostru ne vom mărgini să numim succint — şi, atât 
cât ne stă în putere, precis — realitățile întâlnite. 


Actul trupesc 


„Iraseul” natural al sexualității omeneşti 
sfârşeşte în actul trupesc. Miez fierbinte, dă la 
iveală realitățile cele mai incontrolabile, cele mai 
bulversante: voluptatea şi orgasmul. 

Simpla plăcere, starea de bine pe care bărbaţii 
şi femeile o resimt unii în preajma celorlalți devine 
insuficientă din punct de vedere conceptual. Vo- 
luptatea este mai mult decât plăcere şi deopotrivă 
altceva decât simplă plăcere5. Ea interpelează făp- 
tura noastră psiho-somatică la adâncimi care, de 
regulă, nu înregistrează plăcerile ori durerile obiş- 
nuite. 
n 
re să o asume în întregime, aşa cum se întâmplă la animale. Ca 
dovadă, sexualitatea omenească e în permanență „formulată” 
de acele caracteristici ale individului ce fac trimitere la di- 
mensiunea personală a existenței. Acele raporturi cantitative 
şi calitative ce alcătuiesc diferenţa specifică, amprenta individu- 
lui, ce-l face recognoscibil chiar în modul de a face dragoste. 

Un argument ce susține distincția între plăcere şi voluptate e 
acela că plăcerea poate fi considerată izolat, în sine rămânând 
perfect inteligibilă (ex.: plăcerea de a mânca un măr, de a pri- 
Vi un peisaj, de a te aşeza după un mare efort eic.). Volupta- 
tea, în schimb, nu poate fi despărțită de orgasm. Considerată izo- 
lat, ea nu are sens. Sensul ei e orgasmul. Fără acesta, ea e oa- 
recum nefirească, ține de sfera patologiei. 

Plăcerea e o stare, un „semafor” senzorial- 
afectiv; poate să coexiste cu alte stări, îşi dispută cu 
ele teritoriul sensibilităţii. Ea nu fixează atenţia aşa 
cum o face voluptatea. Aceasta din urmă acaparea- 
ză aproape în întregime sensibilitatea însăşi, se lä- 
bărțează pe întinsele ei domenii de expresie, ecra- 
nează gândirea discursivă şi concentrează interesul 
şi resursele în întâmpinarea unui eveniment inedit: 
orgasmul, extazul firii. 

Faptul că ne lăsăm copleșiți de latura senzo- 
rială şi eludăm semnificația acestui eveniment nu 
înseamnă că această semnificație nu există. 

Se vorbeşte în primul rând de instinctul re- 
producerii, care până la un punct legitimează din 
punct de vedere moral actul trupesc. Reproducerea 
nu istoveşte însă domeniul semnificațiilor extazu- 
lui sexual şi, mai ales, nu surprinde semnificația lui 
intimă, intrinsecă. De altfel, bărbaţii şi femeile fac 
rareori dragoste cu scopul (existenţial, nu declarat) 
de a avea copii. În cazul fericit, ei fac dragoste aş- 

teptând copii, fiind receptivi la posibilitatea rodirii. 
Care este scopul, atunci? 


Judecăţi de valoare care se fac în mod curent 
Care este aşadar scopul? Aparent inutilă, 
această întrebare va polariza o parte însemnată a 


cercetătorilor în două tabere: 

- fariseii: (mentalitate de tip iudaic) „trebuie să 
facă dragoste cu scopul de a avea copii, altfel 
este imoral”; 

-  hedoniştii (mentalitate tautologică): „să facă 
dragoste de dragul voluptății şi al orgasmului, 
care sunt expresii ale iubirii”. 


Adevărul este că orgasmul are prea puțin 
de-a face cu iubirea. Drept dovadă, el poate fi ob- 
finut pe căi perverse, ori pătimit involuntar în ispi- 
tele nocturne. 

| Tot atât de adevărat este că cei mai multi 
dintre oameni (fariseii consecvenți cu ei înşişi sunt 
totuşi minoritari) fac dragoste pentru a trăi cu ne- 
saţ, iar şi iar, acest eveniment: fără a-i căuta sensul 
fără a-l presupune măcar. 

In ce măsură ar putea fi totuşi presupus un 
asemenea înţeles, intrinsec, al sexualității? Nu ris- 
căm oare să forțăm, prin concepte artificiale, aceas- 
tă taină a firii? 
| Cercetând Predania bisericească, descope- 
rim un fapt de o importanță capitală: legătura tru- 
pească nu este niciodată „neutră” din punct de ve- 
dere duhovnicesc, adică (simplificând): „bună” în 
perimetrul sfințit al căsniciei şi „rea” în afara lui. 
Dimpotrivă, actul trupesc este în permanenţă ambiva- 

lent, ambivalenţă care nu este anulată prin Taina 
Cununiei (la fel cum Botezul nu anulează mecanic 

urmările păcatului strămoşesc) şi iarăşi nu este 
anulată nici în abisul desfrâului€. 

Dacă atomii şi moleculele primesc să şadă 
alături şi nu se dezagregă instantaneu este pentru 
că încă „se iubesc” şi se doresc întreolaltă. În sensul 
acesta, actul sexual este o formă de iubire, chiar în 
absenţa iubirii. Mai precis, o formă în care iubirea 
persistă. După Cădere, necesitatea lui este mai mult 
decât evidentă: cu sau fără iubire, el rămâne izvor 
al naşterii”. 

Pe celălalt talger al ambivalenţei, un alt ade- 
văr: expresie a preeminenţei naturii asupra persoa- 
nei, sexualitatea este izvor al unei naşteri spre 
moarte. Aceasta întrucât natura (modul actual al 
naturii) este destinată dezagregării prin moarte, nu 
însă şi persoana! 

Determinismul acesta absolut, preeminența 
naturii date în faţa exigenţei la fel de absolute a 
libertăţii persoanei generează o tensiune dureroasă. 
Iar actul sexual ridică această tensiune la cote pa- 
roxistice. Pe de o parte, el exprimă la modul cel mai 


6 Adevărul acesta al Tradiţiei irită la culme atât pe farisei, 
care nu suportă faptul că actul trupesc conservă, chiar şi în 
formele cele mai abjecte, o urmă de bine, cât şi pe adepții 
„subtiri” ai spiritualismului creştin, cărora refuză să le flateze 
hedonismul. 

7 Pe lângă faptul că este necesară în vederea perpetuării, se- 
xualitatea angajează însă o valoare pe care o putem numi, 
fără teama de a exagera, abisală. Decriptarea acesteia este o 
operațiune ce reclamă deopotrivă gingăşie şi infinită precizie. 

intens starea de bine, frumuseţea şi proximitatea 
sensului, prin aceea că duce la singura formă co- 
mun accesibilă a extazului. Simultan, el este ex- 
presia celei mai crunte robii. Stereotip până în cele 
mai mici detaliis, actul trupesc duce la un extaz 
care nu este al persoanei, ci al firii omeneşti. Al unei 
„părți” din om, cu care acesta se identifică mai 
mult sau mai puțin şi asupra căreia deține un con- 
trol aproximativ. Este legea trupului — mecanism 
implacabil, care se războieşte cu exigența duhului, 
a nedeterminării, a libertății. 

Latura strict fiziologică nu ne îngăduie să 
avansăm, semnificativ, în cunoaştere. Soluţia este 
să considerăm sexualitatea omenească în ampla şi 
complexa ei normalitate, în contextul iubirii şi al 
responsabilității. 


Iubirea 


Despre iubire s-a scris mult şi, în general, s-a 
scris bine. Dificultatea majoră o constituie integra- 
rea acesteia în sistemul de valori ce alcătuiesc vi- 
ziunea creştină asupra realității. lată două texte 
care pot să ne lămurească înțelesul cuvântului: „În 
bucuria ce o am de tine, în iubirea mea de tine, care 


' 

Este vorba de acele detalii funcționale. Spre deosebire de 
acest ce al sexualității, categoria modală cum suportă infinite 
variațiuni. 

merge până la uitarea de eul meu, ca să te pun în 
locul lui pe tine, în unirea dintre mine şi tine, na- 
tura umană repartizată în persoane îşi biruieşte 
împărțirea şi se regăseşte pe sine în unitatea ei, fapt 
care-i produce o bucurie debordantă. Repartizarea 
în persoane a fost şi este necesară tocmai pentru ca 
prin iubirea reciprocă dintre ele să-şi descopere o 
valoare şi o frumuseţe pe care altfel n-ar fi putut-o 
descoperi”?. 

„Actul esenţial, care aici întemeiază nemij- 
locirea, este de obicei înțeles ca sentiment şi, prin 
aceasta, greşit înțeles. Sentimentele însoțesc faptul 
metafizic şi metapsihic al iubirii, dar nu-l epuizea- 
ză; iar simțămintele care îl însoțesc pot să fie de 
multe feluri. Sentimentul lui Iisus față de cel pose- 
dat este altul decât faţă de învățăcelul preferat; dar 
iubirea este una. Sentimentele «le ai»; iubirea sur- 
vine. Sentimentele locuiesc în om; dar omul locu- 
ieşte în iubirea sa. Aceasta nu este o metaforă, ci 
chiar realitatea: iubirea nu este prinsă de Eu, astfel 
încât să-i fie doar un «conținut», un obiect al ei; ea 
este între Eu şi Tu. Cine nu ştie aceasta, cine n-o ştie 
cu toată ființa sa, acela nu cunoaşte iubirea, chiar 
dacă îi atribuie ei sentimentele pe care le trăieşte, le 
experimentează, le savurează şi le exteriorizează. 
Iubirea este o acțiune cosmogenetică”10. 

N II NI N E 
° Pr. Dumitru Stăniloae, Trăirea lui Dumnezeu în Ortodoxie, Ed. 


Dacia, Cluj-Napoca, 2000, p. 152. 
10 M, Buber, Eu şi Tu, Ed. Humanitas, Bucureşti, 1992, p. 41. 

În iubire, omul face pentru prima oară cu 
adevărat cunoştinţă cu sine însuşi. Şi aceasta prin 
intermediul unui celălalt, aproximativ după urmă- 
torul scenariu: 

- constată (nu doar cu titlu informativ, ci existen- 
țial) că celălalt există; 

- îşi doreşte foarte mult ca celălalt să existe; 

- inexplicabil, faptul că celălalt există devine mai 
important, mai semnificativ decât faptul că el 
însuşi există. 


Dintr-o dată, constată că realitatea nu este 
totuna cu eu. Eu este doar o parte a acestui fapt 
minunat, formidabil care se petrece între eu şi celă- 
lalt, între eu şi tu. 

Trebuie să fim pe deplin lămuriţi că iubirea 
şi „îndrăgosteala” se deosebesc radical, tehnic, dacă 
vrem. 

Pe amorez nu-l interesează celălalt, ci ale ce- 
luilalt. Bunăoară: ochii şi părul „iubitei“, zâmbetul 
dulce, legănarea şoldurilor ş. a. (dar şi calitățile in- 
telectuale, abilitățile etc.), pe care vrea să le achizițio- 
neze, să le târâie în ograda cu lucruri familiare, bu- 
ne de folosit, destinate consumului. 

În privinţa iubirii dintre bărbat şi femeie o 
observaţie: mai întâi, într-o fază iniţială, ea este 
castă. Iubirea debutează mai mult printr-un fel de 
respect, un foarte mare interes pentru persoană, 
ulmire, uşoară teamă. Între cei doi are loc un intens 

proces de comunicare (pachete mari de date, rată 
uriaşă de transfer...). | 
Sexul este ultimul!! dintre aceste lucruri pe 
care vor vrea să şi le „spună“ unul altuia. Şi atât 
timp cât iubirea lor este autentică, vor vrea să şi-l 


spună la modul exclusiv!?. 


Dorinţa 


Nu am folosit până în momentul de față ter- 
menul erotic din respect pentru grecescul eros, un 
cuvânt a cărui carieră teologică reflectă pe deplin 
tragismul neputinței omeneşti. | 

Eros-ul denumeşte capacitatea de a dori. Do- 
rul, dorința ori termenul bisericesc: dorirea. Consi- 
derat în cele mai vechi filoane ale Tradiţiei drept 
un nume dumnezeiescl?, cuvântul acesta nu a re- 


nsss 
1 Ultimul asupra căruia se opreşte fascinația, ceea ce con- 
firmă, în iubire, prioritatea persoanei şi a dialogului. Cei doi se 
adapă reciproc, fiecare din alteritatea celuilalt, şi abia apot în- 
teleg să dea curs determinării naturale... i sită 
12 Evident, pentru un desfrânat obişnuit să finalizeze rapid şi 
fără prea multe scrupule, iubirea poate să Stars ulterior 
consumării actului trupesc. O şansă, o „revelaţie capabilă să 
îi scoată pe cei doi din seria promiscuă a relațiilor pasagere. 

13 „Erosul, fie că-i zicem dumnezeiesc, fie îngeresc, fie mintal, 
fie sufletesc, fie fizic, să-l înțelegem ca pe o putere unifica- 
toare şi înarticulatoare care mişcă cele superioare spre purta- 
rea de grijă a celor inferioare, iar pe cele de acelaşi fel spre 
reciprocitate în comuniune şi la urmă pe cele inferioare spre 

zistat presiunilor terminologiei hedoniste, care a 
sfârşit prin a-l compromite definitiv14. 

Definiţia cea mai pragmatică a eros-ului, sus- 
ceptibilă să contribuie decisiv la aerisirea concep- 
tului, este aceea a Areopagitului: Dumnezeu nu 
doar Îşi iubeşte Creaţia, ci o şi doreşte, cu o dorire 
ce traversează distanța ontologică dintre Creator şi 
făptură până la cea din urmă dintre existențe (mo- 
lecule, atomi), imprimând fiecăruia un elan ascen- 
dent şi comuniant (neg-entropic)!>. 

O putere simplă aşadar, aşezată în intimitatea 
cea mai profundă a inimii. Dacă am putea să ne 
limpezim ce anume dorim cu adevărat şi ce anume 


întoarcere la cele mai înalte şi mai înaintate” (Sfântul Dionisie 
Areopagitul, Opere complete, Ed. Paideia, Bucureşti, 1996 — 
„Despre Numirile Dumnezeieşti”, cap. IV, par. 15). 

1 S-a operat printr-un reducționism: conținutul semantic a 
fost golit de întreaga tensiune existențială, erosul urmând să 
însemne de aici înainte doar „pofta iubitoare de plăceri”. 

15 Literatura ascetică utilizează binomul poftă-mânie, cea din- 
tâi având rolul de a ne „asocia” obiectului /subiectului dorin- 
ței, cea din urmă pe acela de a ne disocia de obiectul/ subiec- 
tul asupra căruia se exercită. Asemenea luminii (undă şi cor- 
puscul), dorirea este simultan elan, dar şi structură, cuvânt, 
conţinut informaţional. Ea este intim legată de „codul sursă” 
al Creaţiei, de rânduiala ei originară. În această perspectivă, 
apare cu atât mai pregnant caracterul profund misterios al 
răului, natura lui abisală. Ne întrebăm laolaltă cu Isaia: cum a 
fost cu putință ca în acest elan cosmic unificator al iubirii dum- 
nezeieşti să apară sămânța disocierii? Cum şi de ce acest nu 
ferm rostit împotriva da-ului perpetuu al Creatorului? 

dorim noi cu adevărat, am constata că dorim bi- 
nele, frumosul şi adevărul. lar dincolo de acestea, 
izvorul binelui, al frumosului şi al adevărului, care 
este Dumnezeu Însuşi. 

Din nenorocire, alegerea proprie ne orien- 
tează foarte adesea schizoid, în sens contrar vec- 
torului profund al inimii. Aici este taina răutății: 
răsfrânt în secvențele unei gândiri pervertite ca în 
cioburile unei oglinzi, elanul profund al doririi se 
sparge în mii de dorinţe contradictorii. Dorinţele în 
„pofte“, poftele în „mofturi”... 

Ceea ce este important de reținut pentru a 
evita o serie întreagă de confuzii este caracterul uni- 
tar pe care îl are, la origine, capacitatea noastră de a 
dori. Dorinţa devine bună ori rea, sfântă ori mur- 
dară în funcţie de felul în care este investită, de cărui 
tip de structură se decide să îi sufle în pânze. 

Mai întâi sunt determinări naturale față de 
care, ontologic, dorirea nu are alternativă: dorim să 
mâncăm, să ne odihnim. Sunt apoi întinse domenii 
în care alegerea noastră are deplina libertate (atât 
cât poate fi ea deplină) să investească sau nu do- 
rința. Putem să decidem că unul sau altul dintre 
lucruri, persoane, situații este sau nu vrednic de 


dorit. Bunăoară: să jucăm nişte bani la ruletă, să 


cumpărăm cu ei o carte ori să-i punem în cutia 
milei. 

Faţă de aceste două situaţii, un caz special îl 
constituie ceea ce numim dorința trupească. Dorința 

după sexul opus urmează căile unei determinări 
naturale, dar nu una absolută. Putem trăi fără relații 
sexuale, fără hrană nu. i 

Distingem aşadar în dorința sexuală două 
„Componente”: 

1) Dorinţa sădită în fire, care, conştient sau nu 
acționează invariabil. Este un cuantum al 
doririi noastre, un registru al ei, prizonier al 
determinării sexuale. Aceasta din urmă fiind 
ontologică (!) „Prizonieratul” va dura până 
ce moartea va fi nimicită, în eshaton. Totuşi, 
la anumite niveluri ale vieții duhovniceşti 
singura lui expresie se va traduce prin acesa 
că „omul să ia aminte, deoarece încă nu îi 
este cu neputinţă să cadă”. i 

2) Dorința pe care consimțim să o investim noi 
înşine în acest tip de relație. Cu alte cuvinte 
cât plusăm la invitaţia pe care natura ne-o 
face în permanenţă. 

Dincolo de aceste ultime considerente, un 
lucru este sigur: dorința omului — dorirea — nu pe 
în nici un caz victimă sigură a vreunei determinări 
fie ea sexuală sau de altă natură. 

| De ce însă investeşte omul atât de mult în 

relația sexuală? Ce face oare ca dorinţa trupească să 
fie în asemenea măsură virulență ? 

Răspunsul acestor întrebări îl vom afla cer- 
cetând mai cu de-amănuntul realitățile elementare 
ale sexualității omeneşti. 

Persoană şi individ — 
parametrii extazului erotic 


Calitatea actului sexual ține de domeniul 
inefabilului. Condiţiile exterioare, potrivirea dintre 
parteneri, stimulentele de tot felul — toate acestea o 
influențează mai mult sau mai puțin, fără să o 
determine însă. Deşi se refuză, în aparenţă, analizei 
şi clasificării, actul sexual nu este o realitate adi- 
mensională. Calitatea şi intensitatea voluptății, pre- 
cum şi gradul de realizare a extazului erotic sunt, 
dincolo de repertoriul fiziologic, coordonatele de la 
care se încearcă de regulă stabilirea reperelor. 

O primă distincție necesară: în ce măsură se 
suprapun şi se diferențiază noţiunile de extaz şi de 
orgasm. La o primă analiză, constatăm că extazul 
erotic e perceput îndeobşte ca o specie superlativă a 
orgasmului. Superlativ înseamnă că nu suportă a- 
cele grade de comparaţie cu care oamenii obişnu- 
iesc să clasifice experiența ordinară a orgasmului: 
„a fost bine” ori „a fost foarte bine”, şi nici măcar 
„a fost minunat” ori „fantastic” etc. Spre deosebire 
de orgasm, care ține de experiența comună, domes- 
tică, extazul este trăit fie în perioada de incandes- 
cență, de împlinire a unei mari iubiri16, fie survine 
„accidental”, în anumite momente — privilegiate — 
din biografia sexuală a cuplului. Sintetizând datele 


'* Prin a unei mari iubiri vreau să spun a unei iubiri autentice, 
altceva decât maimuțăreala egoistă a iubirii „de consum”. 

experienţei, putem formula, abrupt, două ipoteze: 
1) orgasmul este proiecția fiziologică a extazului; 2) 
omul experiază repetitiv orgasmul (cu o vehemen- 
fă adesea disperată) mânat de o profundă nostalgie 
a extazului. 

Dar ce este, în fond, extazul? În lumina Teo- 
logiei patristice, categoria extazului oglindeşte mo- 
dul de existenţă al celor Trei Persoane ale Sfintei Tre- 
imi, modul în care Cei Trei sunt Unu (perihoreza). 
Concluziv, felul în care Dumnezeu este. Înainte de 
Cădere, omul se împărtăşea nemijlocit din extazul 
iubirii dumnezeieşti. Viaţa lui se desfăşura într-un 
univers alcătuit din trei coordonate existențiale: 
omul - creația - Dumnezeirea. Vom folosi o repre- 
zentare a spațiului existenței, desigur artificială, 
dar care ne va uşura înțelegerea situației. 


Dumnezeire 
gradul de realizare a 
prezenței 


lui Dumnezeu) 


m 


(gradul de realizare a 
propriei umanități, asu- 
marea relației cu aproa- 
pele) 

creație (gradul de asumare, 

de cuprindere a creației) 


inima omului 

în acest univers „tridimensional”, viața sa 
era după chipul dumnezeieştii Vieți, prin urmare 
extatică. Omul îşi raporta în permanență extensia 
naturală (în dubla ei ipostază Adam-Eva, respectiv 
Adam şi Eva - Creaţie) la Dumnezeul său şi prin 
acest fapt îşi definea statutul de persoană. 

După Cădere, universul omului suferă o 
amputare existențială şi devine în mod dramatic 
„bidimensional”!7, dar cu promisiunea unei reve- 
niri la „tridimensionalitate” împlinită prin Întrupa- 
rea, Jertfa şi Învierea lui Hristos, pe care însă omul 
va trebui să o asume de data aceasta prin liberă ale- 
gere, nemaifiind constitutivă ipostasului său, aşa 
cum era înainte de Cădere. 

Consecința imediată a căderii este că viața 
extatică a omului suferă o proiecție în planul bi- 
dimensionalității!ă. 

Extazul devine circumscris naturii. Omul nu 
mai este persoana care îşi iese din firea creată într- 
un elan iubitor de către persoana Făcătorului, ci 


ÎN INI II a 
11 Veacul nostru anunță chiar apariția omului unidimensional 
(Herbert Marcuse), care se degajă de relaţia orizontală cu pro- 
pria umanitate, propunându-şi un univers existenţial alcătuit 
din unica relaţie cu obiectele lumii. 

18 Din păzitor şi lucrător, omul devine prizonier al naturii. Îna- 
inte de Cădere, el avea de-a face cu Dumnezeu, Care îl con- 
ducea la natură (pentru ca să o numescă) şi îi dăruia femeia 
(pentru ca să aibă „ajutor pe potrivă”). După Cădere, omul 
are de-a face cu natura, care ea îi aduce aminte de Dumnezeu, 
şi se lipeşte de femeie, ca leac al unei singurătăți fără leac. 

individ care îşi iese din fire către sine însuşi (către 
propria coastă) într-un elan natural determinat, care 
este extazul trupesc. 

E Şi îşi mai iese de această dată într-un mod 
diferit din fire prin dezintegrarea firii însăşi, în mo- 
mentul morții!?. 


i Dumnezeire, 
coordonata existențială pe care Adam 
a „pus-o între paranteze” în mo- 
mentul Căderii, amputându-şi astfel 
existența 

om 


n 


Manul existenței „omului 
firesc” ce poate funcționa — 
după expresia unui gândi- 
tor contemporan — fără ipo- 
teza Dumnezeu 

proiecția psiho-somatică a realității metafi- 
zice a extazului iubirii 


„lume 


w , ! 

Aceasta pare să fie conivența secretă între eros şi thanatos, 
pe care o sugerează chiar cuvintele lui Hristos: „Fiii veacului 
acestuia se însoară şi se mărită, iar cei ce se vor învrednici să 


dobândească veacul acela şi învierea cea din morți, nici nu se 


însoară nici nu se mărită. Căci nici să ă i 
š nici să moară nu mai pot.” (Luca 
20, 34-36 - subl. n.). pera 

Realitatea tragică a sexualității, ambivalența 
ei funciară se dezvăluie încă din primul gest al 
protopărinţilor Adam şi Eva, consecutiv consumă- 
rii20 fructului oprit: acoperirea organelor genitale. 
Gestul acesta originar este un nod prin care circulă 
toate semnificațiile legate de existența, dragostea şi 
moartea omului: 

În primul rând, constatarea goliciunii şi ru- 
şinea cauzată de eşec. Este vorba de o goliciune a 
existenţei, despre o mutilare a ei. Ca şi cum, pentru 
a face o altă analogie — proastă la rândul ei - un 
computer conectat la o rețea cosmică, străbătut de 
uriaşe fluxuri de date şi beneficiind practic de o ne- 
limitată putere de calcul este decuplat dintr-o dată 
şi se trezeşte singur în compania propriilor resurse 
considerabile, dar limitate şi mereu aceleaşi... 

Gestul lui Adam şi al Evei mai are apoi sem- 
nificaţia luării în posesie a noilor putințe care în ace- 
laşi timp le vor permite să se autoconserve (prin ur- 


2 Aceasta este de altfel prima oară când omul consumă ceva. 
Până în acel moment, el se împărtăşea din cele dăruite lui, a- 
ceasta fiind o formă esenţială a comuniunii, un mod de situare 
în fluxul iubirii şi al intenției Creatorului. A consuma, consu- 
maţia presupune o schimbare dramatică de atitudine: intere- 
sul omului se deplasează dinspre ceea ce îi comunică Dumne- 
zeu în obiectul (lucrul) împărtăşirii către ceea ce îşi procură 
sieşi, în mod autonom, prin obiectul pe care îl consumă. Dife- 
rența este vizibilă în gestionarea liturgică a Sfintelor Taine: 
preotul se împărtăşeşte, împărtăşeşte apoi credincioşii, iar abia 
în final consumă cele rămase în potir. 

maşi), dar le vor aminti şi de unde au căzut. Iar aces- 
ta este sensul exact în care extazul trupesc este o 
proiecție, o umbră a extazului iubirii dumnezeieşti. 

Prin urmare, extazul, chiar în expresia lui 
cea mai curentă — aceea de orgasm — nu presupune 
„a simţi” ori „a gândi”, pe scurt: a experimenta ceva, 
ci a fi într-un mod anume, respectiv a fi către celălalt, 
a fi celuilalt. Erosul, dorința este tocmai vectorul, 
suportul energetic care face posibil acest mod de 
existență. Din nefericire, în urma Căderii, suferă la 
rândul lui o gravă deteriorare a coerenței interne şi 
a sensului. Din extatic2! prin raportare la Creator 
(teonom), omul a devenit autonom, iar erosul său, 
în ultimă analiză, autoerotic! 


21 
Pentru ca să ne facem o idee despre „rudenia de sus” a 


iubirii omeneşti, vom cita un pasaj din Sf. Dionisie Areopa- 
gitul: „Dar erosul dumnezeiesc este şi extatic, nelăsând pe cei 
îndrăgostiți să fie ai lor, ci ai celor de care sunt îndrăgostiţi. 
[...], dar putem îndrăzni să spunem şi aceasta, că şi Cau- 
zatorul tuturor, prin erosul frumos şi bun pentru toți, pentru 
covârşirea bunătăţii iubitoare (erotice) iese în afară din sine, 
prin purtările de grijă, spre toate cele ce sunt şi oarecum atras 
de bunătatea şi iubirea şi erosul său. [...] De aceea îl numesc 
pe El cei puternici în cele dumnezeieşti şi râvnitor [doritor — 
n. n.], ca bogat în erosul lui bun față de cele ce sunt şi ca Cel 
çe stimulează râvna dorinței de dragoste şi ca arătându-se pe 
şine râvnitor în ea, făcând astfel şi pe cele dorite râvnitoare 
față de El (...) Şi atât cel îndrăgostit cât şi dragostea sunt în 
întregime ale dragostei şi ale binelui. Şi cele întemeiate mai 
dinainte în frumos şi bine există şi sunt făcute pentru frumos 
şi bine” (op. cit., pp. 150-151). 

Avem de a face aici cu o situație nu doar 
paradoxală, ci şi de un dramatism feroce. Anume 
ca o imagine să semene izbitor atât cu ceea ce re- 
prezintă, cât şi cu exact contrariul a ceea ce repre- 
zintă! Concret, în calitate de extaz, actul trupesc e o 
imagine fidelă a iubirii dumnezeieşti, fapt ce o face 
să fie preferată în multe din textele Scripturii şi ale 
Părinților. 

Absolut simultan, însă, extazul trupesc e o 
imagine — uluitor de asemănătoare — a cauzei mor- 
ţii: autonomia trufaşă a naturii, suficiența ei în fața 
Creatorului: „Nu am nevoie de Tine ca să-Ţi fiu 
asemenea!” — iată fraza care poate rezuma condiția 
tragică a naturii căzute. 

Iar sintagma „pofta iubitoare de plăceri”, pe 
care o aflăm în numeroase texte ascetice, exprimă 
exact registrul dorinței pervertite, care tinde să 
conserve această stare de lucruri. 

„Omul se naşte ca act ipostatic — spune pă- 
rintele Ioannis Zizioulas — ca trup, însă acest act 
este profund legat de individualitate şi de moarte. 
El îşi dă silința să devină extatic prin actul de iubi- 
re, care îl conduce totuşi la individualism. Propriul 
său trup este instrumentul tragic care conduce spre 
comuniunea cu ceilalți, întinzându-le mâna, creând 
limbajul cuvântului, discursul, arta, sărutul. Dar el 
este, în acelaşi timp «masca» ipostasului (persoa- 
nei), fortăreața individualismului, vehiculul ulti- 
mei despărțiri: moartea. Ceea ce face ca ipostasul 

biologic să fie tragic nu este faptul că din pricina 
lui omul nu este o persoană, ci mai degrabă că prin 
el omul încercă să fie o persoană şi nu-şi atinge 
țelul: păcatul este exact acest eşec al cărui privile- 
giu tragic îl are persoana”22. 


A iubi şi a dori — ipostaze ale dorinţei 


A iubi şi a dori sunt înțelesuri concurente. 
Până la un punct sinonime, se pare totuşi că a dori 
presupune o formă de exclusivitate în plus (prin ur- 
mare şi un risc în plus). Sub aspectul dinamicii, do- 
rirea este în mai mare măsură act, în vreme ce iu- 
birea este percepută mai ales ca stare. 

A dori prezintă un avantaj prin concretețea 
lui lipsită de echivoc. A dori presupune o angajare 
radicală, o stringenţă în vreme ce pe a iubi îl folo- 
sim adesea generic ori inadecvat. Putem „iubi” pe 
cineva de la distanță (rudele bunăoară), în vreme ce 
de dorit îl dorim în permanenţă aproape, cu o ten- 
siune dureroasă, adesea dramatică. 

A dori nu ne flatează ipocrizia cucernică, şi 
prin acest fapt este incomod. Ştim destul de bine 
când dorim sau nu şi ce anume. Nu ne putem amăgi 
aşa de uşor cum facem adesea cu „iubirea”. 


ü Ioannis Zizioulas, Ființa Ecclesială, Ed. Bizantină, Bucureşti, 
1996, p. 49. 

Să luăm un exemplu: criteriul cel mai per- 
tinent pentru a afla dacă suntem sau nu lăcaş al 
Sfântului Duh este iubirea de vrăjmaşi (Sf. Siluan). 
Nu rareori ne este dat a auzi: „Îl iert, da’ să nu-l 
mai văd!”, ori grotescul „Îl iert, dar nu-l uit!”. Cu 
totul altă precizie are evaluarea noastră, însă, dacă 
ştim că nu este suficient să ne iubim vrăjmaşii, ci 
trebuie mai mult: să-i dorim (desigur nu cu dorința 
perversă de a avea partener de perpetuă războire!). 

În veacul nostru asfixiat de „erotisme” sun- 
tem dispuşi să abordăm dacă nu cu înţelegere, cel 
puţin cu familiaritate realitatea poftei trupeşti. În 
schimb, manifestăm adesea infinită reținere în a ne 
angaja capacitatea de a dori în relaţiile cu ceilalți 
semeni. Din pricina păcatului, această atitudine pa- 
re şi este, de regulă, absolut legitimă. Întâlnim la 
tot pasul oameni de care trebuie să ne apropiem cu 
extremă prudenţă. În unele momente, avem chiar 
senzaţia că aceştia reprezintă majoritatea... 

Totuşi, chiar dacă „din pricina păcatului, iu- 
birea multora se va răci”, dorirea aproapelui nu înce- 
tează să fie martor nemincinos al propriei noastre 
sporiri duhovniceşti. O putem privi ca treaptă pre- 
mergătoare a iubirii față de aproapele, în orice caz 
însuflețindu-ne prin concreteţea ei să facem faptele 
concrete ale iubirii. Nu trebuie să uităm aşadar că 
există şi moduri de a dori întru totul fericite: pri- 
etenia (cea dintre David şi lonatan, cea dintre Sf. 
Ioan Gură de Aur şi Sf. Apostol Pavel), paternitatea 

şi filiația duhovnicească şi chiar civismul, la cotele 
sale cele mai înalte (cazurile de jertfire de sine pen- 
tru binele comunității). Prin natura ei, dorința nu 
poate fi „aseptică” şi nici comodă. Ea presupune 
un risc, pe care însă nu avem cum să nu ni-l asu- 
măm, cel puţin nu fără ca viața noastră să fie sără- 
cită în conţinutul ei cel mai autentic. 

Toate aceste ipostaze ale doririi aproapelui 
ce reuşesc să depăşească barierele straşnice ale 
iubirii de sine sunt germeni ai modului de existență 
extatic, de care au parte cei mântuiți, în Împărăție. 

Atunci când spunem: responsabilitate şi grijă 
față de aproapele le plasăm adesea într-un context 
mai degrabă juridic. Trebuie să fiu responsabil față 
de celălalt, pentru ca şi celălalt să fie responsabil 
față de mine, cu alte cuvinte pentru ca să nu am de 
tras necazuri de pe urma lui. Trebuie „să am grijă 
de el”, pentru ca şi el să aibă la rândul lui grijă de 
mine. lată în rezumat structura contractului social. 

Aduse în spaţiul iubirii, responsabilitatea şi 
grija față de aproapele dobândesc un comporta- 
ment aparte. Perspectiva se inversează: ceea ce era 
înainte constrângere şi calcul devine în iubire ex- 
presia cea mai firească a unui mod de a fi. 

Să punctăm, în final, traseul dorinței, în do- 
uă situații distincte: actul trupesc în afara iubirii, 
tespectiv în iubire. În primul caz, omul este atent la 
ceea ce poate să obțină, în cel de al doilea la ceea poate 
să dăruiască. 


37 


Există evident o pervertire ce nu are nimic 
de-a face cu logica dăruirii: pretenția orgolioasă de 
a-l „satisface” pe celălalt. Aceasta însă nu de dragul 
celuilalt, ci pentru ca propria imagine de sine să nu 
aibă de suferit. Nu celălalt îl interesează pe cel ce nu 
iubeşte, ci ceea ce poate să obțină pentru sine. 
Dorirea lui în expansiune către ale celuilalt eşuează 
invariabil în sine însuşi. În sensul acesta, sexul în 
afara iubirii este de fiecare dată, mai mult sau mai 
puţin, autoerotic. 


Sexualitatea în câmpul iubirii 


Marca specifică a iubirii este interesul față 
de celălalt. Iată câteva mutații pe care sexualitatea 
le suferă în câmpul iubirii: 

- în iubire, actul sexual îmbogățește orizontul 
existenţial al partenerilor, cei doi nu se simt 
doar satisfăcuți, ci împliniți; 

- în iubire, sexualitatea răspunde pentru prima 
dată exigenței fidelității; 

- iubirea aduce prima o anume evidență a dura- 
tei, în sensul că este de neconceput ca o „ofertă” 
mai atractivă să o poată înlocui vreodată pe cea 
prezentă. 

Deşi actul sexual rămâne un loc predilect al 
întâlnirii celor doi, în mod paradoxal accentul re- 
laţiei nu cade totuşi pe sex. 

Ceea ce numim îndeobşte „o mare iubire” 
nu îi este dată oricui. Principalul motiv este acela 
că în vreme ce foarte mulți declară că o doresc, în 
realitate foarte puțini se arată dispuşi să îi satisfacă 
exigenţele. 

Omul doreşte rareori persoana altui om, 

întrucât se doreşte de regulă pe sine însuşi. Uni- 
versul său e saturat de propriul ego. Dacă reuşeşte 
totuşi să depăşească, în iubire, bariera egoismului, 
clipa aceea devine pentru el un moment privilegiat. 
O ocazie unică de a afla — existenţial! — câteva lu- 
oruri elementare cu privire la sine însuşi şi la lumea 
în care trăieşte. 
i Unirea dintre parteneri deschide celor doi 
indivizi perspectiva fabuloasă a existenței personale. 
Cei doi descoperă în, prin şi dincolo de relaţia lor o 
altă unire, un fel de solidaritate profundă cu întreg 
universul creat. Se simt solidari cu lumea şi, într-un 
anume sens, responsabili față de ea?. 

Competenţele iubirii omeneşti se rezumă, 
din păcate, la acest tip de experienţă. 

Chiar dacă oferă întotdeauna - paradoxal — 
mai mult şi mereu altceva decât putem concepe, 
actul trupesc rămâne în permanenţă incongruent cu 
nevoile şi aşteptările noastre intime. Cel mai greu 


U Dacă vor alege să-şi trăiască iubirea „în Hristos şi în Bise- 
riel”, vor afla că temeiul acestei intuiţii este tocmai inves- 
Vitura reală /împărătească a cuplului, primită prin Sfânta 
Taină a Cununiei. 

va fi să acceptăm lăuntric această realitate? pe care 
experienţa o face de fiecare dată accesibilă. 

Oricât de aparent totală ar fi împlinirea, ori- 
cât de copleşitor de bogate voluptățile, rămân în- 
totdeauna mici intervale care nu izbutesc să aco- 
pere fără rest dorința. 

Consumarea iubirii conduce, cu timpul, în 
preajma limitelor pasiunii, ceea ce contrazice ori- 
zontul intim de aşteptări, întrucât dorința nu recu- 
noaşte şi nu poate să accepte limita. 

Intuirea izvorului transcendent al iubirii nu 
e totuna cu ancorarea în el. În absența instanţei 
dumnezeieşti care să o gireze în mod organic, iu- 
birea se arată extrem de fragilă, expusă unor mari 
primejdii. Ca o floare crescută pe un teren străbătut 
în permanenţă de buldozere. Cu timpul, o dată cu 
instalarea inevitabilă a stereotipiilor, egoismul se 
insinuează din ce în ce mai coroziv. 

Căderea din iubire este o taină abisală, ca şi 
iubirea însăşi. Aflat singur în fața tainei răului, 
omul are relativ puțini sorți de izbândă. Dovadă 
rarisimele exemple de iubire autentică şi statornică. 
Presupunând chiar că a supravieţuit asalturilor ră- 
utății, omul rămâne în continuare sub stăpânirea 
determinărilor naturale („sub vremi”) şi singur nu 
izbuteşte să se ridice până la izvorul transcendent 
al iubirii. 


7 E alt mod de a spune: „Sexul nu aduce fericirea”, în acord 
cu exclamaţia orientală: Neti! Neti! — „Nici asta! Nici asta!”. 

Acesta este momentul ascetic al abordării se- 
xualității. „Motorul de căutare” va fi de aici înainte 
binomul satisfacție /împlinire, latura statică respec- 
tiv dinamică a unei aceleiaşi realități. 

La început, nota dominantă este împlinirea. 
Aceasta datorită unei dinamici extraordinare a re- 
laţiei. O efervescenţă şi o expansivitate a dorinței 
face ca fiecare să avanseze adânc pe teritoriul celui- 
lalt, înglobându-l în sine. Un sine comun al celor 
doi, un singur trup”. 

„Inceputul“ nu ne îngăduie să distingem 
prea bine între o iubire în şi o iubire în afara Bise- 
ricii. După traversarea „începutului” însă, în cele 
mai multe cazuri, le putem deosebi relativ uşor. 


În Hristos şi în Biserică 


Ar fi greşit să credem că în Hristos şi în 
Biserică iubirea şi sexualitatea ar beneficia doar de 
o serie de reglementări cu finalitate morală şi so- 
cială. Pe de altă parte, ar fi riscant să ne aventurăm 
într-o valorizare „mistică” a sexualităţii (cu apro- 
pieri tantrice). 


* Pentru mulți această scurtă perioadă de „graţie erotică” se 
constituie într-un soi de „reper absolut” (idol!), urmărit de-a 
lungul unor multiple relaţii. Ca şi cum, căutând „pantoful 
ideal”, ar proba pe rând, dacă s-ar putea, toți pantofii din 
magazin! După care, evident, majoritatea ies afară desculți... 

Atunci când vorbeşte despre rostul căsăto- 
riei, Sfântul loan Gură de Aur stabileşte o ierarhie a 
priorităților în fruntea căreia nu se mai află naşte- 
rea pruncilor, ca în tradiția iuadică. Alte două sco- 
puri devansează naşterea: buna întelegere între soți şi 
ferirea de desfrânare. Ş OEN 

Prin urmare, principala grijă a Bisericii, in 
privința căsătoriei, o constituie binele soților şi în- 
tărirea lor în fața răului. Urmează apoi grija pentru 
naşterea pruncilor, integrarea lor în familie şi Bi- 
serică etc. E 

De regulă, apropierea acestor două noțiuni — 
Biserica şi iubirea dintre bărbat şi femeie — creează 
omului contemporan o anume rezervă. Se conside- 
ră, îndeobşte, că rodul acestei apropieri nu poate fi 
altul decât restricția — şi suntem evident reticenți a- 
tunci când o instituție înclină să ne reglementeze 
(disciplineze) elanurile intime şi „libertatea de miş- 
care”. 

Această percepție este rezultatul pervers al 
unei influenţe culturale de sorginte apuseană. Într- 
adevar, Biserica Apusului a promovat într-un mo- 
ment nefericit al istoriei sale un discurs centrat pe 
un moralism „castrator” (nu fără incidenţa — voa- 
lată — a celibatului sacerdotal). 

Biserica Răsăritului, Ortodoxia, păstrează o 
cu totul altă atmosferă, pe care o desluşim cel mai 
bine în rânduiala Tainei Cununiei: un soi de veselie 
care biruie solemnitatea fără să o contrazică, printr- 

o copleşitoare forță lăuntrică, prin descătuşarea bu- 
curiei şi a vieții26, 

Temeiul evanghelic al acestei veselii îl aflăm 
în descrierea evenimentului petrecut la Cana Ga- 
lileii. Nuntaşul atipic, însoțit de Maica Sa Fecioară 
şi de ucenici, Îşi face aici începutul minunilor. Nu 
este vorba de o predică, nici de o vindecare ori de 
altceva de genul acesta, ci de un fapt cu totul şi cu 
totul „scandalos”: preface în vin o mare cantitate 
de apă. În vinul cel bun. Şi aceasta după ce nuntaşii 
„luaseră la bord” suficient încât să „usuce” în în- 
tregime resursele modeste ale petrecerii... 

Prima minune a Ziditorului întrupat: Îşi îm- 
bată cu „vin bun” făptura amărâtă, îi umple inima 
de bucurie şi de sens. „Acest început al minunilor 
l-a făcut Iisus în Cana Galileii şi Şi-a arătat slava Sa; 
şi au crezut într-Însul ucenicii Săi” (loan 2, 11). 

Prefacerea apei în vin n-ar fi fost însă cu 
putință dacă slujitorii nu ar fi umplut, în prealabil, 
cele şase vase de piatră de care pomeneşte Evan- 
ghelia. „Orice vă va spune EI, faceţi!” (Ioan 2, 5), le- 
a zis acelora Sfânta Lui Maică. Au făcut, şi au că- 

pătat. Iată, aşadar, miza ascultării. 

„ Acest început al minunilor, nu întâmplător 
săvârşit la o nuntă, sugerează primordialitatea tainei 
iubirii, pe care Mântuitorul Hristos o preface în 
Taină a Bisericii. 
ap a 


a Blagosloveniile sunt grase; mirii poartă cununi; preotul dan- 
sează împreună cu ei în mijlocul bisericii.” 

Taina Cununiei 


Sensul şi conținutul Tainei Cununiei îl cons- 
tituie parteneriatul dintre Dumnezeu şi cei doi care 
se iubesc. Pentru ca acest parteneriat să fie posibil, 
pentru ca Dumnezeu să prefacă în vin apa iubirii 
omeneşti, este nevoie ca bărbatul şi femeia să as- 
culte în prealabil Cuvântul Domnului. Moment di- 
ficil. 

Percepem adesea Biserica drept o instituție 
de pe urma căreia putem profita (sau nu) de o serie 
de beneficii adiționale. Aceasta este perspectiva 
„consumistă”, pe cât de comodă, pe atât de falsă. 

În realitate, Cuvântul lui Dumnezeu, Care 
sălăşluieşte în Biserică, nu face altceva decât să ne 
informeze. Cu privire la noi înşine, la viața noastră 
şi la sensul ei. Pe acest pământ şi dincolo de el, în 
veşnicie. Ne informează, întrucât ştie, El fiind Cel 
ce ne-a creat. Mai mult, nu doar ne informează, ci 
ne invită să alegem parteneriatul Său veşnic, iubirea 
Lui „care nu se trece”. 

A asculta cuvântul acesta păstrat în învă- 
țăturile Bisericii este totuna cu a respecta specifica- 
tiile din „cartea tehnică a Facerii omului”: cum 
suntem făcuți şi ce să facem ca să ne fie bine şi să nu ne 
fie rău. 

„Opţiunea este momentul ontologic al per- 
soanei”, spune un teolog contemporan. Cei care iau 
în serios învățătura Bisericii au şansa de a-şi ancora 

viața în destinaţia ei autentică, în sensul ei originar. 
Este primul pas, semnul mărturisit al faptului că 
omul acceptă invitația negrăită a Dumnezeului său. 

Taina bisericească a cununiei presupune ca 
acest prim pas să fi fost făcut. 

Dacă au ales să trăiască în conformitate cu 
propria lor natură şi să nu-şi facă rău în mod 
flagrant prin păcat, atunci Dumnezeu se angajează 
să participe activ la binele celor doi. Nu doar în 
calitate de partener însă, ci şi în aceea de miez al re- 
lației. Iniţierea în acest parteneriat constituie fondul 
Tainei. lar modul specific în care Dumnezeu înţe- 
lege să-Şi onoreze angajamentul şi totodată să Îşi 
manifeste dragostea este harul Său, energia Sa ne- 
creată, care pătrunde în miezul existenţei celor doi, 
producând o serie de mutații deopotrivă benefice şi 
perceptibile. 

Uscăciunea duhovnicească a multor contem- 
porani se explică prin refuzul de a face primul pas, 
respectiv de a lua în serios învățătura Bisericii. Din 
punct de vedere tehnic, o majoritate a celor care se 
declară creştini se situează de fapt în afara Bisericii. 
O masă uriaşă de simpatizanți, care refuză totuşi să 
intre înăuntru. Dumnezeu aşteaptă, gata să ofere 
harul, însă nu forțează alegerea omului. 

Din acest motiv, multora li se va părea pro- 
babil idealizat acest parteneriat dintre om şi Dum- 
nezeul, în taina iubirii. Pentru cunoscători, însă, el 
ține de resorturile intime ale vieţii de zi cu zi. 

Între cei nedecişi să facă primul pas spre cre- 
dinţă şi cei care fără prea mare tragere de inimă ho- 
tărăsc totuşi să-l facă, există o graniță destul de fle- 
Xibilă. Sunt momente în care aceştia se întâlnesc cu 
harul, consimțind sau nu să fie „vânaţi” de către 
Hristos, şi iarăşi sunt momente în care cei credin- 
cioşi cad, dintre care unii vor să se ridice, iar alții nu. 

Tabloul realității cotidiene este fără îndoială 
cât se poate de complex. Acest fapt nu trebuie to- 
tuşi să ne facă să pierdem din vedere culorile lui 
fundamentale. 


Dorinţa după partenerul conjugal versus 
dorinţa după Dumnezeu ? 


Fapt cunoscut, harul nu acționează niciodată 
în chip magic. Înainte de a încerca să scrutăm pro- 
funzimile parteneriatului dintre Dumnezeu şi om 
în taina iubirii conjugale trebuie să remarcăm că el 
este întâi de toate deosebit de problematic pentru 
omul contemporan. 

Versetele pauline de la I Cor. 7, 32-34 sunt 
deseori interpretate ca depreciative la adresa căsă- 
toriei în raport cu celibatul. Din fericire, Apostolul 
ne dă suficiente motive pentru a nu putea să-l sus- 
pectăm de unilateralism în această privință. Mult 
mai câştigaţi vom fi, aşadar, dacă vom considera 
remarcile cu pricina drept exact ceea ce sunt: un 

avertisment, făcut cu dumnezeiască luciditate, ce 
operează chirurgical în chiar miezul „mitologiei 
conjugale”. Prizate superficial, valorile pozitive ale 
vieţii de cuplu pot să inducă o imagine falsă. Sun- 
tem tentaţi mereu să punem între paranteze pro- 
vocarea radicală pe care aceste valori o conţin. Prin 
urmare, dacă „cel ce s-a căsătorit se îngrijeşte de 
cele ale lumii, cum să placă femeii, şi este împărțire 
...”, două lucruri avem de făcut: 

1) verificăm aserțiunea: ne uităm în jurul nos- 
tru şi constatăm că în majoritatea cazurilor 
(nu în toate!) este exact aşa cum spune A- 
postolul; 

2) tragem un semnal de alertă, declanşăm cău- 
tarea, până reuşim să desluşim ce anume 
avem de făcut pentru ca „să nu mai fie îm- 
părțire” şi să accedem la turma mică ce al- 
cătuieşte, în această lume, excepția. 


Chestiunea poate fi pusă în termenii gestio- 
nării dorinţei: cum să facem ca dorința după 
soț/soţie şi dorința după Dumnezeu să nu fie îm- 
părțite, divergente, concurente. Cum să facem ca 
cea dintâi să fie adusă în câmpul celei din urmă? 
Două lucruri se cuvine a fi lămurite. 

Mai întâi, nu trebuie să ne amăgim că putem 
face un serviciu iubirii față de partener prin îm- 
părțirea capacității noastre de a dori în două „con- 
turi” net distincte (în fapt, disociate): dorința de a 

plăcea soțului /soției şi aceea de a plăcea lui Dum- 
nezeu. Pericolul nu este, aşa cum s-ar putea bănui, 
acela de a „lua” din dorirea de Dumnezeu pentru a 
„pune” în dorirea partenerului, ori invers. Ome- 
neşte vorbind, nici nu suntem capabili de aseme- 
nea transferuri. 

Riscăm, în schimb, o stare de con-fuzie din 
care vor ieşi o serie de judecăți false, atât cu privire 
la unele dorinţe absolut legitime, cât şi cu privire la 
unele care sunt doar în aparenţă legitime. 

Soluţia este să revenim la definiția originară 
a capacității de a dori (a erosului areopagitic), res- 
pectiv la unitatea originară (şi finală, eshatologică) 
a dorinţei. 

Dacă omul îşi doreşte partenerul de viață 
este pentru că Dumnezeu l-a făcut capabil să do- 
rească. El nu poate să placă într-adevar partene- 
rului fără să placă lui Dumnezeu. Fără Dumnezeu, 
este cu putință ca ale sale să placă partenerului, nu 
însă şi el însuşi. Dincolo de precaritatea condiției 
umane şi de realitatea păcatului, cele două registre 
ale dorinţei sunt în mod fundamental şi pe deplin 
coerente. 

Astfel, în dorința după Dumnezeu sălăşlu- 
ieşte modal dorința după soţ/soţie (în felul ur- 
mător: „Cel ce iubeşte pe Dumnezeu îşi iubeşte şi 
soția”). După această primă afirmaţie, pe care o 
socotim prioritară, putem risca să o formulăm şi pe 
cea de-a doua, respectiv că în dorința după soţ/ 

soție (dacă e autentică, nu egoistă) se pot desluşi 
mugurii dorinţei după Dumnezeu. Această pistă de 
valorizare a relației conjugale se cere manevrată 
însă cu mare precauție, din cauza posibilelor abu- 
zuri la care, slabi cum suntem, mai că ne invită. 

Pe cale de consecinţă, apare însă o întrebare 
mai gravă, chiar dacă adesea nemărturisită: nu 
cumva „în Hristos şi în Biserică” iubirea dintre băr- 
bat şi femeie îşi vede pusă în pericol intimitatea? 
Nu cumva prezenţa lui Hristos stânjeneşte? Nu 
cumva „impietează” asupra detaliilor care fac deli- 
ciul vieţii intime? Alternativa este la fel de inaccep- 
tabilă: ar fi absolut blasfemiator să afirmăm că a- 
ceastă prezenţă ar avea un oarecare efect afrodisiac. 
Iar dacă eliminăm ambele supoziţii, ne putem în- 
treba pe bună dreptate: în ce fel prezența lui Hris- 
tos este efectivă în perimetrul vieții conjugale? 

lată-ne în fața unei capcane logice: pe de o 
parte suntem cât se poate de dispuşi să acceptăm 
că binecuvântarea Cununiei, „buna înţelegere su- 
fletească şi trupească”, nu se referă doar la aspectul 
exterior, juridic şi formal al relației dintre soți; pe 
de altă parte, în privința vieţii sexuale nu putem în- 
țelege care ar fi natura acestui bine pe care îl presu- 
pune prezența lui Hristos în Duhul Său cel Sfânt. 

Evident, acest bine nu se rezumă la ceva de 
genul „să ne dea Dumnezeu sănătate ca să putem 
face dragoste”. Implicaţiile lui sunt infinit mai ra- 
dicale, anunțând mutații de anvergură. 

Sfinţirea relaţiei conjugale 


„Căsătoria — spune Părintele Dumitru Stăni- 
loae - este în acelaşi timp dragoste şi ajutor, bu- 
curie de celălalt şi răbdare a lui. Pentru toate aces- 
tea se dă celor doi ce se căsătoresc harul dumne- 
zeiesc. Iubirea uneşte uimirea în fața tainei celuilalt 
cu răbdarea neputințelor lui şi ajutorarea lui în ele. 
[...] Harul dumnezeiesc este cerut pentru ca acei ce 
se căsătoresc să poată frâna tendința spre satis- 
facerea exclusivă a poftei trupeşti, care coboară pe 
fiecare dintre cei doi la starea de obiect al egois- 
mului pătimaş al celuilalt, ca să poată înfrâna orice 
tip de egoism şi infidelitate a unui soț în raportu- 
rile cu celălalt; e cerut pentru întărirea răbdării fie- 
căruia față de insuficienţele celuilalt şi a voinţei de 
ajutorare a lui, ca să facă adâncă iubirea lor în Hristos” 
(subl. n.).27 

În puţine cuvinte, suntem edificaţi cu privire 
la conţinutul a ceea ce putem numi sfințirea relației 
conjugale — implicit a celei trupeşti: adâncirea iubirii. 
Cugetul sofisticat şi iscoditor al omului contempo- 
ran nu poate fi însă pe deplin satisfăcut de tâlcui- 
rea Părintelui Stăniloae. Oricât de justă, ea evită to- 
tuşi provocarea majoră, ocoleşte „soluţia de conti- 
nuitate”, refuză cu delicateţe să pună degetul pe 


rană... 


27 Teologia dogmatică ortodoxă, vol. 3, EIBMBOR, București, 
1997, pp. 122, 135. 

Ce-are a face sfințenia cu viața sexuală? Cum 
pot fi reconciliate aceste două realități? Care este 


coerenţa lor în perimetrul vieții în Hristos (care, 


ştim prea bine, este şi o viață a lui Hristos)? Altfel 
spus, poate actul sexual să intre sub incidența Du- 
hului Sfânt? Şi dacă da, cum anume şi cu ce ur- 
mări? 

Ar trebui să începem prin a ne reîmprospăta 
înțelesul cuvântului sfințenie = „punere deoparte în 
scopul mântuirii”, consacrare. Perspectiva este es- 
hatologică: în această lume şi cu datele acestei lumi 
suntem chemați să operăm o investiţie în afara aces- 
tei lumi. Consacrăm realitățile lumii pentru a le do- 
bândi, transfigurate, în Împărăție. 

Cu privire la viaţa sexuală, ştim însă că în 
eshaton ea va fi complet desființată. Poate aşadar 
să fie sfințită? Care ar putea fi sensul acestei afir- 
maţii? 

O primă sugestie lămuritoare ne-o oferă Pă- 
rintele Rafail Noica: „Ortodoxia este firea omului”. 
Pentru a accelera funcţia sintetică a acestei definiţii 
vom face încă un „pas” logic: Ortodoxia este însăşi 
firea lucrurilor. A tuturor lucrurilor, a întregii Cre- 
aţii. După cum Hristos este numit în cântările bise- 
riceşti „Adevărul lucrurilor”. 

Miza acestor formulări e următoarea: Hris- 
tos şi Biserica nu sunt conținuturi incluse în, ori 
adăugate realităţii, ci constituie însăşi realitatea, nu- 
cleul ei pragmatic, obiectiv, concret. „Ştiinţific”, am 

putea spune, dacă ştiinţa ar fi ea însăşi mai ştiin- 
fifică şi nu ar tolera în preajma ei o întreagă faună 
de credinţe arbitrare. 

Un asemenea Dumnezeu, Care constituie în- 
uşi principiul realității? şi Adevărul tuturor lucru- 
ilor, nu poate avea cu propria Creaţie decât cele 
Mai fireşti raporturi cu putinţă. Cu alte cuvinte, in- 
tenţia lui este explicită în posibilitatea cu care a în- 
zestrat (programat) fiecare din existențe, în speță 

rea omenească. Faptul că aceasta este avariată în 
urma păcatului nu înseamnă că a încetat să poarte 
Pecetea Chipului divin, rațiunea ei intrinsecă de a fi. 

Aşa stând lucrurile, este de aşteptat ca Dum- 
nezeul cel atotțiitor (Pantocrator) să contribuie în 
Primul şi în primul rând la împlinirea rosturilor fi- 
reşti ale lucrurilor, a raţiunilor pentru care au fost 
făcute. În limbaj teologic, această activitate a lui 
Dumnezeu poartă numele de pronie. Pentru cuplul 
Creştin implicaţiile sunt imediate. Parteneriatul di- 
Vin — repet, doar în măsura în care este dorit şi ac- 
ceptat — va conduce la realizarea deplină a posibili- 
tăților relaţiei de cuplu. Nu se insistă suficient asupra 
acestui aspect foarte smerit, foarte puțin spectacu- 
los. Dumnezeu îi ajută pe cei doi să descopere toate 
resursele relaţiei conjugale, în ampla, semnificati- 
Va, suculenta lor anvergură. Tot ceea ce viața de 
Cuplu poate să le ofere celor doi, tot ceea ce intenția 
ÎN O 
E Semnificatul, Căruia realitatea Îi este semnificant, Cel la 
Care se referă realitatea însăşi. 

divină a menit oamenilor atunci când i-a „echipat” 
pentru viața de cuplu. 

Este un adevăr jenant pentru cei mai mulți 
dintre contemporanii noştri: experiența relației de 
cuplu trăită în afara Bisericii, oricât de dezinvoltă şi 
de saturată cantitativ ar fi, rămâne una incompletă. 
Mai mult, în majoritatea cazurilor este o experiență 
defectă, din motive pe care le-am amintit anterior, 
dar pe care nu strică să le reîmprospătăm. 

Este vorba de presiunea teribilă a răului, care 
va tinde să pervertească şi să blocheze nu numai 
parametrii funcționali ai unirii conjugale, ci mai 
ales misterul radical, de care aceşti parametri, în ul- 
timă analiză, depind, lipsindu-i astfel pe cei doi de 
profitul fabulos pe care relaţia conjugală îl poate a- 
duce dacă este trăită aşa cum se cuvine, aşa cum 
figurează ea în proiectul divin. 

În concluzie: Dumnezeu este Cel ce face po- 
sibilă unirea conjugală şi, mai mult, Cel ce o susține 
activ în vederea unui anumit scop. Harul Său, prin 
urmare, nu are un efect castrator, dar nici unul 
afrodisiac. El nu inhibă relația trupească, nici nu îi 
exaltă parametrii cantitativi, ci o sfințește, o asimi- 
lează în metabolismul ecclesial. 

Dacă am reuşit să eliminăm suspiciunea a- 
dânc înrădăcinată şi producătoare de mari frustrări 
a unui Dumnezeu castrator, ce Îşi propune să ne 
transforme pe toți, volens-nolens, într-o specie inter- 
mediară de îngeri, izbutim atunci un prim şi dificil 
pas către întelegerea şi asumarea Tradiţiei. 

Rânduielile şi canoanele bisericeşti oferă a- 
supra vieții de familie o imagine intensivă, dar şi 
panoramică. Sunt evidenţiate în dinamică, succe- 
siunea şi întrepătrunderea lor, etapele biografiei 
cuplului ce corespund anumitor vârste duhovni- 
ceşti. Inceputul acestora este inițierea în Taina Cu- 
nuniei. 

Pentru cineva nefamiliarizat cu textele bise- 
riceşti, slujba Cununiei trebuie că îi apare ase- 
menea unui pedant care în urma unui şpriţ îşi per- 
mite licențe verbale altminteri de nerostit. Prin gu- 
ra preotului, celor doi le sunt menite toate datele 
calității vieţii, în modul cel mai neaoş, mai puțin 
protocolar şi „spiritual” cu putinţă: buna înţelegere 
sufletească şi trupească, sănătatea, veselia împre- 
ună, rodnicia, bunul mers al afacerilor. Tocmai 
„grăsimea” şi suculența acestor blagoslovenii cons- 
tituie materia primă din care cei doi vor distila 
ulterior produsele rafinate ale sfințeniei. 


Misterul calității — asceza conjugală 


În domeniul sexualității, performanţa şi cali- 
tatea reprezintă valori ambigue. Performanța se 
atribuie îndeobşte tinereții, în vreme ce calitatea 
rămâne privilegiul maturității, al îndelungatei ex- 
periențe, ambele însă privite ca valori indexale ale 
unei realități închise în sine, opace oricărei semni- 


54 


ficații transcendente. Performanța şi calitatea suge- 
rează însă posibilitatea unui crescendo, a unei evo- 
luţii, ceea ce exclude din capul locului pe de o par- 
te limitarea în țarcul determinărilor naturale (nu ne 
pot oferi nimic cu adevărat nou), iar pe de altă par- 
te consumarea lor tautologică: „Să facem pentru ca 
să facem”. În această perspectivă, Taina creştină a 
Cununiei atribuie, pentru prima oară în istorie, un 
sens implicit destinului vieţii conjugale. 

După secole de captivitate occidentală a dis- 
cursului teologic, ne-am obişnuit să asociem asceza 
şi sexualitatea doar în termenii restricției. Asceza în- 
seamnă însă cu mult mai mult şi mai altceva decât 
antipaticul „Nu te apropia, nu atinge, nu gusta!”. 

Întâi de toate, askezis-ul nu este proprietate 
exclusivă a domeniului spiritualității. Orice înde- 
letnicire omenească are asceza ei (exercițiul, exer- 
sarea, antrenamentul ei). Şi absolut pretutindeni 
sensul ascezei este unul singur: acela de a ne ajuta 
să dobândim profesionalizarea, excelența, pe scurt: 
calitatea în acel domeniu?. 

Nu putem accede la calitate fără să exersăm, fă- 
ră asceză. Două adevăruri semnificative: 


Biserica respinge compromisul de tip consumist: facilitatea 
în dauna calității. Dimpotrivă, propune un negoț al cărui 
obiectiv unic e calitatea. Similar cu negoțul în vederea dobân- 
dirii Împărăției şi, în ultimă analiză, identic cu el: cel ce află 
comoara în țarină vinde tot şi cumpără arina, ca şi cel ce află 
mărgăritarul ori peştele cel mare. 

1) asceza este lipsită de sens fără opțiune prea- 
labilă, definită cât se poate de precis; nu ne 
putem exersa într-un domeniu care ne este 
străin% — în speță, Tradiţia Bisericii; 

2) asceza ne ajută să accedem la calitate, dar nu 
determină calitatea, cel puțin nu în domeniile 
complexe, cu un coeficient ridicat de nede- 
terminare, cum sunt arta sau dragostea. 


Calității actului conjugal i se potrivesc cate- 
goriile generale, elementare, legate de calitatea ori- 
cărui lucru sau a oricărei experienţe: autenticitatea, 
frumuseţea, bunătatea, gustul, fiabilitatea, eficien- 
ţa, semnificativitatea. Depinde doar de felul în care 
izbutim să adecvăm aceste categorii (realităților), 
astfel încât să nu existe nici conceptualizări neaco- 
perite existențial şi nici experiențe incomplet dige- 
rate. 

Atunci când îşi doreşte să obiectiveze calita- 
tea, standardul lumesc de reuşită în ceea ce pri- 
veşte sexualitatea recurge de regulă tot la atribute 
de ordin cantitativ: intensitate, durată, poziţie, nu- 
măr etc. La acestea se adaugă, pentru uzul unei 
categorii largi de consumatori, o diversitate de 
„efecte poetice” (clasice, romantice ori post-moder- 


* Asceza conjugală creştină contribuie la sporirea calității 
vieții. Dar a vieții în Hristos şi în Biserică! Nu are, aşadar, nici 
un sens să ne referim la ea atât timp cât conduita noastră ne 
descalifică din postura de creştin. 

ne), menite să agrementeze caracterul frust al epi- 
cului fiziologic. Este vorba de aşa-numitele scena- 
rii / fantezii care, asemenea unor jocuri de lumini, 
se străduiesc să înjghebeze ori să amplifice iluzia 
misterului. 

Dacă vom încerca să elaborăm, în replică, un 
„standard bisericesc” de reuşită, suntem siliți să 
recunoaştem că nu vom izbuti niciodată să o facem 
în termenii unei fenomenologii secularizate. 

Pe măsură însă ce reuşim să ne dezmeticim 
din beţia criteriilor inadecvate, rezolvarea începe să 
se profileze cu o simplitate dezarmantă, de data a- 
ceasta la polul teologic al cugetării. 

Să recapitulăm, aşadar, premizele: 

1) actul trupesc: semnificaţia lui primă, o cons- 
tituie asemănarea cu extazul personal (al vieții 
de dinaintea Căderii precum şi al celei din 
Împărăție); 

2) persoana umană: proiectată să determine na- 
tura, a decăzut în urma păcatului adamic la 
statulul de individ circumscris naturii; omul 
cade sub vremi; 

3) natura umană: (şi natura în genere), proiec- 
tată să fie determinată de către persoană, se 
vede lipsită de factorul structurant care este 
persoana; apare o disfuncție, un blocaj: per- 
soana nu mai face să-i parvină fluxul de in- 
formații, de sens, de asemănare, care îi este 
menit; natura alunecă pe panta entropiei, 

ceea ce pentru individ înseamnă moarte, iar 
pentru univers — sfârşitul istoriei. 


Pentru un mare număr de lucruri (apă, aer, 
hrană, materiale de construcţii), calitatea este sino- 
nimă cu atributul de a fi natural. Identitatea dintre 
calitate şi „a fi natural” (firesc) funcționează şi în 
domeniul sexualităţii. Până la un punct însă, după 
care se blochează: cei doi constată că nu pot să fie 
pur şi simplu naturali. „Natura” le lasă gustul in- 
suficienţei, ori, ceea ce este acelaşi lucru, au despre 
natura proprie o noțiune destul de vagă. Motivul 
este simplu: omul este un „animal artificial”, iar 
natura lui (compusă) este viciată ontologic. 

Ajungem astfel la o concluzie paradoxalt: 
pentru a putea fi „natural“ omul are nevoie de ceva 
exterior propriei naturi. Rostul transcendenței este 
să îl ajute să fie, dar şi să îi arate ce înseamnă să fie 
natural, care este şi ce resurse are adevărata lui na- 
tură. 

Aşa cum însă aminteam, natura omului este 
dată, pe de o parte, dar se şi configurează în perma- 
nenţă, sub imboldul creator al persoanei. În „pe- 
rioada de miere” a experienţei conjugale insuficien- 
ţa naturii nu este resimțită imperios. Funcţiile ex- 
ploratorii sunt deocamdată pe deplin satisfăcute, 
repertoriul posibilităților nu este încă epuizat. Du- 


3L În acord cu legile fizicii: dinlăuntrul unui sistem închis nu 
se poate modifica starea de mişcare a sistemului însuşi. 

pă această vârstă a conjugalității, noutatea înce- 
tează să se profileze la orizontul imediat al exis- 
tenței. Cei doi vor avea de gestionat această insu- 
ficiență în termenii satisfacţiei (conservare) ori ai 
unei noi împliniri, de data aceasta anevoioase. Aşa 
cum vom vedea, Biserica le recomandă pe amân- 
două. 

Dacă în ceea ce priveşte conservarea relației 
întelepciunea neîmbisericită izbuteşte să îşi apropie 
soluții cât de cât rezonabile (nu însă să le şi aplice, 
fapt dovedit de cazuistică), noutatea în schimb face 
obiectul unei neputințe, al unei fraude de proporții. 
Lumea caută cu disperare noutatea în domeniul a- 
moros: zbaterea ei este însă fundamental viciată. 
Noutatea este căutată acolo unde nu poate fi găsită, 
în perimetrul entropic al acestei lumi. „Nimic nou 
sub soare” — spune Solomon; şi cine ar putea pre- 
tinde să formuleze o opinie mai pertinentă? Aceas- 
tă constatare include în substrat o interogație căreia 
Dumnezeu îi va răspunde la plinirea vremii înfi- 
gând în mijlocul istoriei sămânţa noutăţii radicale: 
Biserica. 

Ce este Biserica? Vom răspunde în termenii 
cei mai tehnici şi mai lipsiți de echivoc: comunita- 
tea celor care în mod legitim? mănâncă şi beau 


3? Legitimitatea se referă pe de o parte la creditul acordat Per- 
soanei şi cuvintelor lui Hristos, iar pe de altă parte conduitei 
minimale care ne recomandă în postura de ucenici şi prieteni 
ai Săi. 

Trupul şi Sângele lui lisus Hristos, ori sunt pe cale 
să o facă, în cele două ipostaze — neinițiaţii (cate- 
humenii) sau cei căzuți, care fac un efort de reabili- 
tare (energumenii). 

Cuvântul lui Dumnezeu S-a făcut Trup. Ma- 
teria Trupului Său este aceeaşi cu materia trupu- 
rilor noastre, cu o singură şi notabilă diferență: mo- 
dul de existență. Articulate în mod diferit, elemen- 
tele materiei din care suntem făcuți dau cu totul 
altceva. Trupul lui Hristos reabilitează astfel sensul 
materiei: acela de a fi de la Dumnezeu şi către 
Dumnezeu; o scrisoare de dragoste pe care Dum- 
nezeul cel personal o adresează persoanelor uma- 
nes4. 

În Trupul euharistic, tripla ipostază a reali- 
tății (substanță /energie/informație) îşi află punc- 
tul de maximă convergenţă şi tranzitivitate. Cuvân- 
tul se face trup, trupul se încarcă de semnificație şi 
ambele constituie cale de acces la realitatea lucru- 
rilor, singura în măsură să conducă la Dumnezeul 
cel viu. Iată aşadar izvorul noutății în viața de cu- 
plu. Al adevăratei noutăți, al noutăţii celei neminci- 
noase. 


% Surprinzătoare conivență cu fizica actuală, care nu mai pri- 
dideşte să se uimească de natura informaţională (textuală) a 
materiei. 

% „Ale tale dintru ale Tale, Ție aducem de toate şi pentru 
toate” reflectă liturgic sensul lucrurilor materiale, miza, meni- 
rea lor unică: relaţia. 

Aspectul cel mai scandalos (pentru fariseis- 
mul mic-burghez) este acela că în Hristos sexu- 
alitatea încetează să fie un domeniu autonom al 
vieții private. Ea nu este lăsată la uşa Bisericii — 
dimpotrivă, este invitată înăuntru, unde cei doi 
sunt chemați să îi evalueze în permanenţă resursele 
şi finalitățile. 

Dacă fenomenologia ascezei monahale bene- 
ficiază de o vastă literatură, nu acelaşi lucru se poa- 
te spune cu privire la ceea ce am putea numi asceza 
conjugală. 

Din capul locului trebuie spus că practic nu 
există două asceze creştine, ci una singură. Atribu- 
tul de „monahală“, respectiv „conjugală”, se referă 
la modul specific în care este trăit creştinismul în 
cele două ipostaze majoritare, monahismul şi căsă- 
toria. Sexualitatea nu face aşadar obiectul unei 
„tehnologii mistice” (de gen taoist ori tantric) care 
să aducă prin ea însăşi „beneficii duhovniceşti”. 

Tema principală a ascezei creştine este, în 
ciuda aparenţelor, foarte puțin spectaculoasă: cum 
să facem pentru a ne putea împărtăşi în chip le- 
gitim cu Sfintele Taine. Altfel spus: cum să ne abți- 
nem de la păcatele opritoare, cele „de moarte”. 
Pentru un „observator străin” neîmbisericit, chesti- 
unea nu ridică nici un fel de probleme: un confor- 
mism minimal şi nimic mai mult. Cel aflat „în te- 


35 În rând cu celelalte „vieţi“: profesională, intelectuală, fami- 
lială etc. 

ren” cunoaşte însă pe propria piele gustul acestei 
căi, „farmecul ei experimental”. Oricât de simplu 
ar părea (şi vom vedea că nu este deloc atât de 
simplu), pentru a împlini aceste exigențe minimale 
ni se cere un efort asiduu. 

La rândul lor, roadele ascezei sunt aceleaşi 
pentru toți creştinii, deşi în moduri şi proporții di- 
ferite. Altoiţi pe Trupul lui Hristos, creştinii îşi co- 
nectează existența la izvorul noutății radicale. Mai 
mult, al acelei noutăți mult aşteptate, dorite şi ur- 
mărite în sinea cea mai lăuntrică a fiecăruia. Viaţa 
lor se schimbă de la o zi la alta, „din slavă în sla- 
vă”, după Chipul Celui mâncat şi băut la fiecare 
cină euharistică. Exceptând perioada intensă a con- 
vertirii care dizlocă omul cel vechi prin mişcări de 
anvergură, schimbările ulterioare sunt discrete. Da- 
torită infuziei de capital ceresc, fiecare dintre soți 
izbuteşte pe zi ce trece să fie acelaşi şi totuşi altul, 
luişi, dar şi partenerului de viață., 

Aceasta nu este o alienare a naturii umane. 
Prin Împărtăşanie nu suntem invadați de o pre- 
zenţă extraterestră. Dimpotrivă, pe zi ce trece sun- 
tem conduşi să fim în mai mare măsura noi înşine 
într-o anvergură a propriei identități absolut de ne- 
imaginat înainte de convertire. lubirea şi dorința 


3% Perspectiva poate părea excesiv de optimistă. Dacă utilizez 
o schiță cu linii îngroşate este pentru a închega o imagine de 
ansamblu, căreia fluctuațiile şi inconsecvenţele inerente lup- 
tei ascetice nu vor mai izbuti să-i deturneze sensul. 

față de celălalt capătă astfel un câmp infinit de 
expresie şi investigare”. 

Creşterea, rotunjirea, împlinirea propriei i- 
dentități a creştinului (persoana şi natura) nu se re- 
alizează totuşi prin aporturi străine, ci prin înlătura- 
rea blocajelor, a diformităţilor şi neorânduielilor 
proprii naturii căzute. În spațiul vieții trupeşti, a- 
ceastă creştere se reflectă printr-un, cel mai adesea, 
îndelungat proces de destructurare a poftei tru- 


peşti. 


Deconstrucţia poftei trupeşti 


Celui care a încercat să o pătrundă analitic, 
realitatea poftei trupeşti îi apare asemenea unui 
ghem hiperdens, ne-decompozabil, refractar orică- 
ror pretenții ale raționalității discursive. Atunci 
când se instalează, ea nu stă la discuţii: îşi reven- 
dică brutal prioritatea ontologică în fața ipocrit-şu- 
bredelor noastre structuri cognitive ori axiologice. 

lar dacă primeşte să se retragă - provizoriu 
-, o face pentru a da satisfacție suratelor aflate în 
imediata vecinătate la baza piramidei necesităților: 
nevoia de securitate, de adaptare, de integrare în 
corpul societal. 


” Nu ne săturăm, nu ne plictisim de celălalt. Dimpotrivă, de- 
a lungul timpului apar în permanenţă spații inedite care ne 
invită să le cutreierăm împreună. 

Întrucât urmăreşte să tămăduiască şi nu pur 
şi simplu să o justifice, perspectiva teologică este 
singura în măsură să ne furnizeze informații cu 
privire la alcătuirea internă a poftei trupeşti. Ase- 
menea metodelor moderne de investigare (rezo- 
nanța magnetică), ochiul teologic va desluşi în cu- 
prinsul ei un nucleu ontologic (determinarea genita- 
lă) înveşmântat într-un vast şi sofisticat repertoriu 
cultural, în sensul cel mai larg al termenului. 

Determinarea genitală este una dintre pece- 
tile Căderii, pe care numai moartea şi învierea în 
Hristos o vor putea şterge definitiv. Ea îşi păstrea- 
ză rareori caracterul ingenuu8. 

Aşa cum o cunoaştem din experienţa coti- 
diană, genitalitatea se îmbracă, aglutinează în jurul 
ei o întreagă urzeală de scenarii în care se prind 
resursele trupeşti şi sufleteşti. Dacă nu sunt fixate 
ferm pe orbita unei alte intenționalități, capacitatea 
de a dori, energia, atenţia, interesul, imaginația cad 
rând pe rând în mreaja poftei, care le impune regi- 
mul ei propriu. Sexul devine astfel locul geometric al 
unor uriaşe resurse captive. Ca un burete, alcătuit 
din semnificații, sugestii şi referințe sexuale. Nu 
avem de făcut altceva decât să strângem uşor acest 
burete, să îi tundem ramificaţiile capilare şi viața 


38 Un exemplu de ingenuitate sexuală este Enkidu din epo- 
peea lui Ghilgameş. Acesta viețuia singur, în buna tovărăşie a 
animalelor sălbatice, care l-au părăsit îngrozite după o primă 
noapte petrecută de acesta în compania unei „fiice a plăcerii”. 

noastră va fi pe dată inundată de un izvor de pros- 
pețime. 

Deconstrucția poftei trupeşti nu este aşadar 
sinonimă cu anihilarea sexualității, un fel de castrare 
progresivă. Are loc mai degrabă o degajare şi rein- 
vestire a resurselor, o renovare a sistemului gravi- 
tațional intern al personalității. Zonele de interes, 
de intensitate ale vieţii cotidiene sunt translatate în 
regiştrii mai subțiri, mai inaparenți ai experienţei. 
Aceştia nu au însă nimic de a face cu „emoțiile pro- 
funde”, vecine cu „înalta intelecţie”, în accepțiunea 
cețoasă ce le-o atribuie paradigma new-age. Nu sunt 
zonele „psihismului abisal”, în tot cazul nu cele 
frecventate în maniera tantrică ori psihanalitică. 

În primul rând, se urmăreşte schimbarea de 
facto a traseului dorinţei: din registrul egoist al cor- 
poralității fiziologice în cel al relației personale, 
mai întâi. Apoi, în perspectiva unei corporalități 
bisericeşti. Din „vreau pentru trupul meu” către 
„Vreau pentru tine”. Apoi „te vreau pentru Biseri- 
că”, ceea ce este sinonim cu „te vreau pentru veş- 
nicie”, de data aceasta însă nu doar ca figură de stil, 
ci în înțelesul cel mai obiectiv, mai concret, mai 
pragmatic cu putință. 

Privit ca umbră şi chip (dar şi piatră de potic- 
nire) al extazului personal, extazul trupesc îşi pier- 
de aura de idol atotputernic al vieții intime. Prin 
forța Tainei, el se aşază, mai mult sau mai puțin 
cuminte în câmpul unei motivații şi mai elementare, 

care interpelează misterul existenței de o manieră 
şi mai incisivă: dorul făpturii după Creatorul ei. 
Două sunt implicaţiile fenomenologice asupra că- 
rora vom îndrăzni să stăruim: tandrețea şi despă- 
timirea. 


Tandreţea 


Simplificând lucrurile, principalele energii 
care suflă în pânzele sexualității omeneşti sunt for- 
ţa elementară a instinctului şi efervescenţa senti- 
mentelor. 

La acestea două, cei mai mulți dintre noi s- 
ar grăbi să adauge o a treia: iubirea. Totuşi, rapor- 
turile dintre iubire şi sexualitate sunt mai puțin 
elucidate şi mai paradoxale decât ar putea să pară 
la o primă lectură. 

Mai întâi, este ştiut că iubirea dintre bărbat 
şi femeie se poate foarte bine dispensa de sexua- 
litate. O face rareaori însă, în speranţa că prin sexua- 
litate va putea să dăruiască şi să primească mai 
mult. Constată apoi — post factum - că a primit şi 
dăruit într-adevăr mult, dar, ca să spunem aşa, 
nimic în plus. Mult, în ceea ce priveşte resorturile 
(„musculatura”) vieţii şi a existenței naturale. Ni- 
mic esențial însă, în raport cu faptul metafizic şi 
metapsihic al iubirii. Ceea ce rămâne de aici înainte 
este exigența categorică a fidelității, împreuna-ges- 

tionare a „pătimirii sexuale”, şi căutarea anxioasă a 
sensului tuturor acestora. 

Creştinul are însă şansa fabuloasă ca exis- 
tența sa să fie temeluită în Dumnezeu, în Iubirea 
însăşi. Chiar dacă nu demarează în viața de cuplu 
cu alonja unei mari iubiri, el îi cultivă totuşi pre- 
misele în primul rând prin faptul că nu o confundă 
nici cu genitalitatea, nici cu sentimetele aferente. 

Creştinul păstrează tăcerea în acel spațiu al 
relației pe care romanticul se înghesuie să-l deco- 
reze cu artefactele sale sentimentale. Rezultatul? 
Romanticul a consumat experienţa şi a părăsit de- 
mult camera bazarului sentimental, iar creştinul 
abia începe să întrezărească vlăstarul iubirii, care 
creşte fără ştirea lui, asemenea vrejului lui Iona. În 
vreme ce prin mila lui Dumnezeu buna înţelegere 
sufletească şi trupească se petrec, au loc (func- 
ționează, cu alte cuvinte), mai mult-ul şi altceva-ul îi 
vin de acolo de unde se aştepta mai puţin: o nouă 
specie de iubire îşi face apariția, pe acel tărâm al 
inimii pe care înțelegerea profundă a propriei per- 
soane şi a rosturilor lumii l-au desţelenit în prea- 
labil: Tandreţea. 

Şi iată cum, acolo unde s-ar părea că este 
patria tihnei şi a deliciilor conjugalității*?, o nouă 
stihie intră delicat, dar ferm, în scenă. Ivită din su- 
ferință şi smerenie, puțină la faptură, cu hainele 


% Legitime ambele, cu condiția să nu aducă după sine sufi- 
ciența. 

rupte şi prăfuite, această stăpână întoarsă după o 
lungă călătorie ridică brusc forța cognitivă a unirii 
conjugale la cote absolut bulversante. Până acolo 
încât este cu putință ca, la un moment dat, aceasta 
să se degajeze de constrângerea literei sexualității 
şi să funcționeze în alb. 

Tandreţea este un cuvânt asupra căruia tre- 
buie să ne aplecăm cu foarte mare atenţie dintr-un 
motiv precis: îşi păstrează neştirbit proprietatea. 
Dumnezeu a păstrat cuvântul acesta în chip mira- 
culos, ca pe cei şapte tineri din Efes, pentru a da 
mărturie la acest sfârşit al veacurilor de halul în 
care am ajuns să-i dezintegrăm semantic suratele 
(iubire şi dragoste). 

Tandreţea este o specie a iubirii şi a dorinței 
care transcende orice determinare, de orice natură 
ar fi ea. 

Întâi de toate, este perfect gratuită. Se livrea- 
ză „solar” şi este capabilă să străbată neîntinată 
conținuturile cele mai dense şi mai opace ale uni- 
versului creat, precipitatele nemerniciei, ale pros- 
tiei şi ale cruzimii omeneşti. Singură poate fi făcută 
responsabilă de acele cuvinte înfricoşate şi de neîn- 
teles ale Mântuitorului: „Părinte, iartă-i, că nu ştiu 
ce fac!”. 

Cum se justifică apariția tandreţei în perime- 
trul conjugalității îmbisericite? Răspunsul este cât 
se poate de simplu: tandrețea este chiar sensul iu- 
birii conjugale. Această frază poate provoca unora o 


68 


contracție abdominală, altora cel mult un zâmbet 
condescendent. Cunoscătorii însă vor desluşi pe 
dată provocarea majoră ce o conține. 

Atunci când nu o confundăm - inocent ori 
interesat — cu oarecare specie de sentimentalitate, 
tandrețea incomodează la culme sexualitatea co- 
mună. O răstigneşte. 

Nu trebuie înţeles că sexualității nu-i prieşte 
să fie răstignită, ci mai degrabă că întreaga afacere 
nu relaxează, ci scoate din țâțâni obişnuințele do- 
mestice. 

Proprie sexualității este imaginea conchista- 
dorului care avansează pe terra incognita călare pe 
un armăsar, îmbrăcat în armură şi înarmat până în 
dinţi, ori, în etapa următoare, aşezat la umbră pe 
terasa luxosului palat conjugal, fiind servit cu acele 
bunătăți asupra cărora se simte pe veci stăpân şi 
proprietar. Imaginii conchistadorului, tandrețea îi 
opune icoana apostolului care umblă din cetate în 
cetate nici traistă şi nici toiag purtând, ci tuturor 
vestind, retrăgându-se la nevoie cu discreție şi scu- 
turându-şi tălpile atunci când nu este dorit şi re- 
cunoscut. 

Cum pot viețui aşadar aceştia doi, conchis- 
tadorul şi apostolul, în perimetrul împărătesc al 
unirii conjugale? Dacă nu putem obiectiva fericita 
beţie lucidă a iubirii, structura determinării sexuale 
parcurge în schimb o serie de mutații care ies la 
iveală (evident cu discreție), mărturisind sporirea 

duhovnicească a celor doi. Pe măsură ce poftei tru- 
peşti îi sunt smulse rând pe rând măştile idolatre, 
acestea capătă, pe zi ce trece, un caracter benign, 
fiind pusă la locul ei, pe care i l-a hărăzit Dumne- 
zeu. „Conchistadorul” îngenunchează înaintea „a- 
postolului”. Nu se transformă însă în soldățel de 
plumb pe care cucernicia mireană îl aşază în deba- 
ra ori pe policioară. Sexualitatea conjugală nu este 
doar legitimă, ci şi necesară în marea majoritate a 
cazurilor. Cel puțin atâta timp cât soții se află pe 
cale. Ea este martor incomod al propriei imagini de 
sine şi leac al unui neam întreg de beteşuguri şi 
derive ale evlaviei (cum ar fi trufia ori împietrirea, 
pe care abstinenţa înclină mai degrabă să le îm- 
puternicească). 

În retortele intestine ale tainei conjugale are 
loc un proces alchimic. Pofta se smereşte în fața tan- 
dreței, iar aceasta din urmă învăluie pofta cu un 
aer protector, nemailăsând loc satanei! Ambele au de 
câştigat din această îngemănare: pofta îşi află în 
sfârşit hrana care să-i țină de saţ, sensul şi împli- 
nirea, iar iubirea extrage în permanenţă din ghe- 
mul ontologic al poftei materie primă pentru zidi- 
rea făpturii celei noi. 

Concreteţea poftei indică în permanenţă cât 
de concretă trebuie să fie relația cu Dumnezeu. Pe 
măsură ce se oferă mai adânc circuitului rugăciunii 
(network dumnezeiesc — „noi înşine şi unii pe alții”), 
cei doi devin actanţi într-un mister al tranzitivității 

valorilor. Frumuseţea şi binele pe care fiecare le 
caută şi le întâmpină în îmbrățişarea partenerului 
se arată ca având izvorul într-o realitate situată 
dincolo de partener. Cu alte cuvinte, valorile cir- 
culă, nu sunt stocate în făptura partenerului. Mo- 
ment de o importanţă covârşitoare: iubirea zboară 
ca o pasăre din colivia posesivităţii egoiste a egois- 
mului în doi — redutabilă formă de idolatrie. Se unt- 
versalizează, devine solară, „a toată lumea” şi „pen- 
tru toată lumea”. | 

Acest fapt nu anulează caracterul exclusiv al 
relaţiei conjugale, unicitatea ei absolută. Aşa cum 
spunea Părintele Stăniloae, prin iubirea reciprocă 
cele două persoane îşi descoperă o valoare şi o 
frumuseţe pe care altfel n-ar fi putut-o descoperi. Mai 
mult, descoperă toate acestea într-un mod unic, 
modul în care persoana celuilalt „tedactează” a- 
ceastă frumusețe şi acest bine. 

„Dacă stau față în față cu un om, ca Tu al 
meu, dacă-i adresez cuvântul fundamental Eu-Tu, 
acest om nu este un lucru printre alte lucruri şi nu 
este alcătuit din lucruri. 

Acest om nu este El sau Ea, limitat de un alt 
Eu sau Ea, adică un punct înscris pe rețeaua uni- 
versală de timp şi spaţiu [...], ci este Tu şi umple 
orizontul întreg. Nu pentru că n-ar mai exista 
nimic în afară de el, ci pentru că toate celelalte trăiesc 
în lumina lui” (subl. n.). 


4 M. Buber, op. cit., p. 35. 

Afirmam ceva mai sus că, atunci când nu o 
confundăm cu oarecare sentimentalitate, tandrețea 
incomodează sexualitatea comună, o canalizează în 
direcția crucii. Cuvântul crucii însă este sminteală 
(scandal) pentru iudei (fariseismul mic burghez) şi 
nebunie (absurditate, nonsens) pentru elini (admi- 
ratorii de pe tuşă ai domeniului spiritualității). Din 
nefericire, aceste două categorii (aflate de altfel 
într-o conivenţă secretă) au dobândit în zilele noas- 
tre o pondere fără precedent, având tendinţa, dacă 
nu să substituie, în tot cazul să „aglomereze” tur- 
ma cea mică. Şi pentru că aceşti oameni țin la mare 
preţ conceptul de iubire duhovnicească şi pentru că 
refuzul crucii a căscat între concept şi realitate o 
prăpastie cu neputinţă de surmontat, soluția la în- 
demână este mimarea tandreţei, fățărirea ei. 

Atât de mult ne-am deprins a trăi şi a res- 
pira atmosfera toxică a minciunii, încât chiar pen- 
tru cineva care a apucat cu nădejde coarnele plu- 
gului duhovnicesc este greu să desluşească, în 
noianul sentimentelor şi al „pietății” individuale, 
aurul curat al adevăratei iubiri. 

Întrucât iubirea este greu de prins în colima- 
torul discernământului, Tradiţia Bisericii i-a stator- 
nicit un tovarăş pe potrivă: despătimirea. În viziu- 
nea Părinților, între cele două există o paradoxală 
relație de rudenie; astfel, despătimirea este maică, 
dar şi fiică a iubirii, cale de acces la iubire, dar şi 
criteriu de validare a ei. 

Despătimirea 


De multe ori numim iubire ceea ce nu este 
decât rodare a mecanismelor relaționale. Cea mai 
răspândită formă de patologie a conjugalității este 
acel consens prin care fiecare îşi trăieşte alături de 
celălalt propriul egoism - dând iluzia unui „împre- 
ună” care de fapt este alăturarea a două mono- 
loguri. Iubire, în acest caz, se traduce prin „celălalt 
răspunde nevoilor mele”. 

Pentru cuplul creştin, deconstrucția poftei 
trupeşti presupune nu doar demitologizarea ei, ci 
deopotrivă mutarea centrului de greutate al exis- 
tenței, a interesului, a locului unde suntem mai 
mult şi de fapt prezenţi în fluxul existenței coti- 
diene. Dinspre poftă, spre relaţie, spre iubire: acest 
transfer se întinde pe toata durata vieţii, de cele 
mai multe ori în doze infinitezimale. Principalul 
este ca el să aibă totuşi loc. 

În afară de iubire, despre care am văzut cât 
de uşor poate fi falsificată, soții mai au aşadar la 
îndemână un reper aparent mai prozaic: gradul de 
libertate față de pofta trupească. 

Evoluţia acestuia nu poate fi cuantificată. În 
ciuda acestui fapt, ea este evidentă pentru acei 
creştini care îşi iau în serios opțiunea. 

Cu mențiunea că nu poate fi vorba nici- 
decum de libertate absolută, am putea sugera un 
traseu evolutiv. 

De la indefinitul fuzional, aşa cum ni-l ima- 
ginăm la cuplul aflat în „perioada de miere”, pe 
cerul relației se aprind încet-încet luminători care 
structurează şi diferențiază regiştrii experienţei. 
Disciplina pe care o imprimă „agenda” bisericească 
îi fereşte pe cei doi de înclinația spre abuz, şi prin 
aceasta conservă datele psiho-somatice (prospeţi- 
mea, cheful, „bujorii în obrăjori”). 

În acelaşi timp, în deplină continuitate (co- 
nectare) cu Euharistia, practica rugăciunii şi a me- 
ditației devin motivante în sine, pe zi ce trece mai 
capabile să ne cucerească interesul şi dorința. Pe mă- 
- sură ce viețuirea conjugală primeşte să se integreze 
în cea ecclesială, satisfacțiile ecclesialității, compa- 
rate cu cele ale unei conjugalități considerate în si- 
ne, se dovedesc satisfacţii ale întregului în balanţă cu 
cele ale părții. Doar că, nefiind condiționate în nici un 
fel, ele trebuie în permanenţă aşteptate, cu trezvia 
cu care sluga este chemată să îşi aştepte stăpânul în 
parabola evanghelică. Tocmai în spiritul acestei 
receptivităţi duhovniceşti, unele cupluri preferă să 
realoce o parte din resursele aferente actului tru- 
pesc. Exercițiul abstinenţei, necesar şi prescris de 
către pravilă, se transformă astfel în negoț bun. La 
aceasta se adaugă parcurgerea vârstelor biologice 
şi sufleteşti, a căror succesiune sugerează prin ea 
însăşi sensul sexualității. 

În acest orizont, libertatea față de poftă se 
profilează în final nu ca incapacitate de a „face 

dragoste”, ci dimpotrivă, ca o binecuvântată capa- 
citate de a face dragoste atunci când şi dacă soții 
voiesc să o facă. Fără să fie aşadar sub stăpânirea 
tiranică a poftei, fără să îi pretindă mai mult decât 
poate ea oferi vieții omeneşti. 


În afara Bisericii (1) 


„Că tot cel ce va voi să-şi scape 
sufletul, îl va pierde.” (Mc. 8, 35) 


Relaţia de cuplu în afara Bisericii înseamnă 
fie că cei doi nu au primit Taina Cununiei, fie au 
primit-o, dar prin păcat o fac inoperantătl. 

Pentru cei aflați în această situație sexul con- 
stituie un domeniu privat. Un bun individual de 
care se simt îndreptățiți să facă uz după bunul plac. 
„Domeniu privat” nu înseamnă atât intimitate şi 
pudoare, cât mai ales faptul că nimeni nu are drep- 
tul să emită cu privire la el judecăţi sau regle- 
mentări. 

Am putea crede că „programul liber” garan- 
tează perechilor descătuşate de constrângerile etice 
o bogată diversitate de moduri ale trăirii şi expe- 
rienţei. În deplină libertate însă, oamenii fac cu toții 
aceleaşi gesturi stereotipe. Merg pe acelaşi drum 


*1 Aceştia din urmă constituie ponderea numerică. Formal şi 
declarativ creştini, practic cel mult simpatizanți ai Bisericii. 


75 


prestabilit şi ajung să constate, mai devreme sau 
mai târziu, că pasiunea are limitele ei, iar satisfacția 
erotică în chiar momentele de vârf, este insuficientă. 

În absenţa sensului, a unei perspective au- 
tentice, orizontul de aşteptări se îngustează până la 
o durată determinată în care omul consideră să con- 
sume experienţa sexuală. În aceste condiții el va 
încerca să amelioreze distanța dintre aşteptarea sa 
indefinită şi satisfacție, dezvoltând o adevărată ci- 
vilizație a acomodării cu eşecul“? şi va face acest 
lucru aplecându-se asupra detaliilor vieții trupeşti, 
investind în aceste detalii. 

Această atitudine este asemenea deschiderii 
cutiei Pandorei - de unde nu vor întârzia să iasă 
„deliciile”, fanteziile, obsesiile, perversiunile şi, în 
urma acestora, şontâcăind, acea resemnare conju- 
gală: un soi de conservare „la rece” ori „la sare” a 


%2 Insul adulte comparabil cu o maşinărie bine unsă, a cărei 
mişcare purcede dintr-o inerție mascată. El seamănă mai mult 
cu un satelit fixat pe orbită decât cu un avion care sfidează 
gravitația în momentul critic al zborului sau al revenirii la 
sol. Uitând cel mai adesea de unde a plecat şi încotro merge, 
maturul pare cuprins de euforia propriei funcționalități. Pen- 
tru el importantă este buna gestiune a derapajelor, pe scurt, 
arta de a fi mediocru. Sănătatea, «medie»; situația profesio- 
nală, «consolidată»; viața familială, «rodată»; statutul social, 
«dobândit» [...] — iată invariabila partitură a personajului 
«copt»! Din acest unghi, vârsta mijlocie este o binecuvântare 
echivocă, dacă nu cumva un dezastru care se ignoră” (Teodor 
Baconsky, Iacob şi îngerul. 45 de ipostaze ale faptului religios, Ed. 
Anastasia, Bucureşti, 1996, p. 123 — „O teologie a vârstelor”). 

dorinţei, un soi de anestezie, de maturare sub preş 
a angoasei existențiale. 

Consecința imediată este fărâmițarea capa- 
cităţii de a dori a eros-ului în mici pofte, regizate în 
secvențe aleatorii: o poziție, un mic ritual, un 
aranjament ambiental etc. Toate acestea promițând 
să garanteze satisfacția; în fond nefăcând altceva 
decât să stoarcă lămâia. 

În afara Bisericii, iubirea omenească e cap- 
tivă în perimetrul stereotip şi entropic al naturii că- 
zute. Dorinţa rămâne o flacără care îşi arde propri- 
ile resurse. Nefiind conectată la fluxul eros-ului 
duhovnicesc, îi mimează într-un fel incandescența, 
fără să participe la ea. 

Satisfacţia este însă o realitate complexă, 
greu definibilă. Mai precis: o stare care derivă din 
capacitatea noastră de a recepta bogăția şi comple- 
xitatea unei realităţi. Cere deci un efort prealabil. - 
Este o iluzie să credem că o putem obține pe calea 
facilităţi. În sensul acesta satisfacția şi confortul 
sunt noțiuni care se exclud reciproc. De fiecare dată 
când suntem înşelaţi ni se oferă, în schimbul bo- 
găției specifice calităţii, realități reduse la câteva 
trăsături îngroşate care nu cer un efort deosebit de 
receptare întrucât ţipă. Nu putem degusta în orice 
condiţii buchetul extraordinar al unui vin nobil. Dar 
dacă izbutim, satisfacția este fără îndoială incom- 
parabil mai mare decât a unui bețiv care dă de 
duşcă un ciocan de spirt. 

Mecanismul perversiunii presupune, pe de 
o parte, folosirea în mod abuziv a resurselor (sexul 
peste fire), iar pe de altă parte, investirea în viața 
sexuală a unor resurse care prin construcție sunt 
destinate altor scopuri. Exempul cel mai flagrant 
este facultatea imaginației. 

În mod normal, imaginația este destinată 
calculului proiectiv pus în slujba creativității. Prost 
investită, ea se blochează în fantezii. Prins în an- 
goasa insatisfacției, omul contemporan încarcă ori- 
ce domeniu posibil al vieţii cotidiene cu nelipsitele 
conotații sexuale. Încercând să împrospăteze ener- 
giile secătuite prin aportul unor resurse exterioare, 
vrea să transforme totul în prilej pentru sex. Cul- 
tura şi arta, reclamele, activitatea profesionala etc. 
sunt toate căutate la prezumtivul lor efect afrodi- 
siac. O încercare disperată de a trezi dorința amor- 

-țită în urma abuzurilor. 

Dorinţa omului poate fi captată şmechereşte 
prin diferite artificii. Nu poate fi întreținută însă, pe 
termen lung; mai precis, calitatea ei. Perversiunea 
nu aduce niciodată cu adevărat satisfacție, ci exaltă 
cel mult unul sau altul din parametrii satisfacției. De 
regulă, intensitatea excitaţiei — aşa cum vinul con- 
trafăcut exaltă tăria în detrimentul buchetului. 

Ca o concluzie, investită în detaliile vieții 
sexuale, dorința virează către „cele de jos”. Se în- 
groapă, practic, devine autistă, scormoneşte până 
la epuizare într-un loc în care a uitat ceea ce căuta 


78 


şi în care oricum nu poate găsi, chiar dacă şi-ar a- 
duce aminte. 


Păcatul lui Onan 


Există un interes particular pe care teologii 
contemporani îl acordă unui subiect ajuns în ulti- 
mul timp nelipsit din agenda oricărei întâlniri la 
vârf dintre discursul bisericesc şi cel secular: bio- 
etica. Preocupări dintre cele mai diverse şi oarecum 
neaşteptate îi fac pe responsabilii Tradiţiei să isco- 
dească îngrijorat noile achiziţii ale tehnologiilor ge- 
netice. Propensiunea noastră morală se simte astfel 
invitată să-şi dezlănțuie vehemenţele într-un spațiu 
de stringentă noutate, ce reclamă grabnice elabo- 
rari etico-teologice. 

Paradoxal însă, în tot acest timp se tace chi- 
tic (ori cu vagi aluzii ocolitoare) cu privire la un fe- 
nomen care a ieşit demult dintre copertele trata- 
telor de etică, invadând practic viața cotidiană. Ba 
mai mult, am putea spune, producând deja meta- 
staze generalizate: contracepția. l 

Ciudățenia este că grija pentru formarea şi 
destinul embrionului (vezi interminabilele discuții 
privitoare la clonare, celulele suşă, fecundarea în 
vitro etc.) se fereşte obstinat să-şi ia în discuţie pre- 
misa elementară, anume dacă evenimentul numit 
embrion are sau nu totuşi loc. 

Privită din unghiul specific al atmosferei bi- 
sericeşti, chestiunea este şi mai puţin nostimă. Deşi 
canoanele stipulează explicit îndepărtarea de la 
comuniune (afurisirea) a celor ce practică anticon- 
cepția, un fel de acord tacit s-a instalat între clerici 
şi ponderea statistică a laicatului astfel ca cei dintâi 
să nu le spună „credincioşilor” despre contracepție, 
iar cei din urmă să nu întrebe. 

Motivul real al acestei situații este următo- 
rul: în momentul în care o mare parte din clerici ar 
înceta să-şi mintă frumos enoriaşii, există riscul ca 
numărul „contribuabililor” să diminueze sever, cu 
consecințe nu doar economice, ci şi de imagine. 
Marşul triumfal al Ortodoxiei naționale s-ar vedea 
redus astfel la adevăratele lui dimensiuni, precizate 
de Mântuitorul Însuşi, acelea de „turmă mică”... 

De ce însă atâta înverşunare împotriva unui 
comportament care în vocabularul sexualității con- 
temporane a devenit aproape sinonim cu bunul 
simț? Asta în condiţiile în care a face toți copiii este 
privită ca o adevarată enormitate... 

Ne place sau nu, avem de-a face cu o înver- 
şunare care este a lui Dumnezeu Însuşi, fapt dove- 
dit de capitolul 38 din cartea Facerii. 

Înaintea altor consideraţii, trebuie să remar- 
căm situarea neobişnuită a istorisirii numită „luda 
şi Tamar” în miezul unei alte relatări, de mult mai 
mare anvergură, şi cu care, aparent, nu are nici în 
clin nici în mânec. Ce anume l-a motivat pe autorul 

cărții Facerii să curme firul epic al dramei lui Iosif şi 
a fraţilor săi, pentru a insera acest episod pe care, 
dacă l-am numi „prozaic” ar însemna că folosim un 
eufemism? 

Dar să consemnăm mai întâi faptele: „Apoi 
Iuda a luat pentru Ir, întâiul născut al său, o femeie 
cu numele Tamar. Dar Ir, întâiul născut al lui Iuda, 
a fost rău înaintea Domnului şi de aceea l-a omorât 
Domnul. Atunci a zis luda catre Onan: «Intră la 
femeia fratelui tău, însoară-te cu ea, în puterea levi- 
ratului, şi ridică urmaşi fratelui tău!». Ştiind însă 
Onan că nu vor fi urmaşii ai lui, când intră la fe- 
meia fratelui său el vărsă sămânţa jos, ca să nu 
ridice urmaşi fratelui său. Ceea ce făcea el era rău 
înaintea lui Dumnezeu şi l-a omorât şi pe acesta”. 

Ce făcea aşadar Onan? Contrar unei confuzii 
adânc şi voit înrădăcinate, Onan nu se masturba, ci 
practica una dintre cele mai rudimentare metode 
contraceptive, pe care „specialiştii” contemporani o 
numesc cu emfază coitus interruptus. 

Că Dumnezeu dezaprobă acest comporta- 
ment rămâne scris negru pe alb şi nimeni nu o va 
putea contesta în vecii vecilor. Motivul pentru care 
contracepția este un rău înaintea lui Dumnezeu 
rămâne însă, pentru moment, ascuns. 

Evident, există un argument uşor de invocat 
şi „bun la toate”: contracepția este împotriva firii. 
Nu trebuie să uităm însă că multe din cele ome- 
neşti sunt împotriva firii (ori în răspărul ei) şi nu 

toate sunt în mod necesar rele înaintea lui Dumne- 
zeu. 

Altul trebuie să fie adevăratul motiv, incom- 
parabil mai greu, mai bogat în semnificaţii. 

„Ştiind însă Onan că nu vor fi urmaşii ai lui 
„.” — această formulare izbitor de paradoxală ope- 
rează în fapt o deschidere incisivă către misterul 
abisal al genealogiei omeneşti. În continuarea cap. 
38 al Facerii, luda îi promite Tamarei să o dea de 
soție ultimului său născut, Şela. Îşi calcă apoi pro- 
misiunea, fapt ce o impinge pe aceasta să „fure” 
sămânța cea binecuvântată, făcând uz de o salva- 
toare şi dumnezeiască şiretenie. 

După acest „pasager” şi „insignifiant” epi- 
sod al Vechiului Testament, numele Tamarei apare 
de data aceasta în versetul al treilea din primul ca- 
pitol al Noului Testament, Cartea neamului lui 
lisus Hristos, zămislirea, numele şi naşterea: „Car- 
tea neamului lui lisus Hristos, fiul lui David, fiul 
lui Avraam. Avraam a născut pe Isaac; Isaac a 
născut pe Iacov; Iacov a născut pe Iuda şi pe frații 
lui; Iuda a născut pe Fares şi pe Zara, din Tamar...” 

Lăsând la o parte faptul că Tamar şi Rut 
sunt singurele femei care s-au învrednicit să figu- 
reze alături de Maria într-o genealogie preocupată 
de ascendenţa pe linie strict paternă, adevărata re- 
velaţie o constituie importanța covârşitoare a nea- 
mului care traversează sămânța omenească de-a 
lungul generaţiilor. Intuiţia fundamentală a lui 


82 


Onan este aceea că urmaşii săi biologici aveau să 
fie verigi ale neamului lui lisus Hristos, căruia el ale- 
ge să I se pună de-a curmezişul. 

Împotrivirea lui Onan ținteşte, aşadar, nu 
perpetuarea speciei omeneşti, ci Întruparea Fiului 
lui Dumnezeu! 

În această perspectivă, contracepția, de orice 
natură ar fi ea, dobândeşte o dublă conotaţie: stri- 
carea firii pe de o parte, dar mai ales potriunicie față 
de voia lui Dumnezeu. | 

Cea dintâi şi cea mai mare repercusiune pe 
care contracepția o are asupra firii este subminarea 
substratului fiziologic al sexualității, cu o primă 
consecință, deteriorarea severă a calității actului 
sexual. Este un adevăr elementar asupra căruia se 
tace mâlc: procesele energetice ce stau la baza fu- 
ziunii erotice se sprijină pe o infrastructură nu doar 
somatică (penis, vagin), ci şi fiziologică. Pertur- 
barea traseelor fiziologice, fie mecanică (prezerva- 
tiv, sterilet), fie chimică sau de altă natură, va du- 
ce în scurt timp la o perturbare a mecanismelor 
energetice. 

Extazul se aplatizează, devine condamnat la 
statutul de simplă rutină, de orgasm. Partenerii 
încetează practic să simtă „cine ştie ce mare lucru”, 


% Asemenea şi „metoda calendarului”; chiar dacă ea nu „fa- 
ultează”, ci numai „fentează” firea, rezultatul este acelaşi: nu 
se întâlneşte cu ea, nu o asumă, cu atât mai puţin nu o trans- 
figurează. 

iar dacă dorinţa lor maschează pentru moment lip- 
sa, pe termen lung nu va reuşi totuşi să o com = 
seze. Nici o proteză nu va putea de aici ainte să 
iii o Picioarele rupte ale sexualităţii, atâta 
sar cât cei doi nu-şi vor pune problema tămă- 
d Cât priveşte celălalt aspect al păcatului ona- 
niei (cum îl numeşte Pravila, în acord cu e isodul 
biblic), omul nu poate să planifice ei ea lui 
Dumnezeu, ci doar să i se împotrivească. 
îs sit nu poate, aşa cum afirmă Olivier 
ment, să-şi controleze fertilitatea44, ci doar cel 
mult să o reprime, iar tâlcul acestui comportament 


nefiresc este unul si 
Singur: un nu răspicat voii lui 
V 
Dumnezeu. á jij 


În afara Bisericii (2) 


l Printr-un asemenea diagnostic — onanie - şi 
pa asemenea sentință — oprirea de la Sfânta 
mpărtăşaniet5 — Pravila nu se arată oare excesivă, la 
acest început de mileniu III? „Greu e cuvântul sai 
ta!”, ne vine a spune. „Cine poate să-l asculte?”. = 


aaa 


44 : 
m» femeia este stăpână pe propria sa fecunditate...” (Olivier 


Clément, Trupul slavei şi i isti 
iii i şi al morţii, Ed. Chistiana, B 


s Evident, până la 
alte cuvinte. 


ucureşti 


părăsirea păcatului, Până la pocăință, cu 

Ar trebui să avem însă orgoliul minimal de a 
nu ne minţi şi de a nu accepta să fim mințiți cu 
privire la ipotetica noastră filiație în raport cu o 
structură la care de multe ori aderăm strict no- 
minal, în virtutea apartenenţei etnice şi a cutumei 
Botezului. 

Biserica nu ne obligă să-i aparținem. La rân- 
dul nostru, de ce am avea pretenţia ca Biserica să se 
aneantizeze pentru a ne îngloba opțiunile contrare 
propriei ei Tradiții? 

În realitate, adevărata Biserică nu a fost ni- 
ciodată perfect congruentă cu forma ei instituționa- 
lă. Ceea ce Christos Yannaras observă cu o necru- 
țătoare luciditate: „De multe ori, ceea ce numim Bi- 
serică este de fapt lume“6, iar ceea ce numim lume 
sălăşluieşte în chiar tinda Bisericii”. 

În vechime, contracepția se preta unei grile 
de evaluare de tip virtute /cădere în păcat, întrucât 
cele care o practicau în mod curent erau doar pros- 
tituatele. Pentru contemporani însă, ea a devenit 
aproape un criteriu de validare a opțiunii duhovni- 
ceşti. Diferenţa între cei ce o practică şi cei ce o re- 
fuză nu este diferenţa între cei ce încalcă nişte pre- 
scripții şi cei ce le respectă, ci diferența dintre cei ce 
poartă Crucea şi cei ce îi întorc spatele. Între creştini 
(nu neapărat „buni”) şi cei încă aspiranti la statutul 
de creştin (nu neapărat odioşi). 


46 În conotaţia negativă a termenului „lume”: ținut al neascul- 
tării de Dumnezeu. 


85 


Ceea ce ridică acest 
e ri comportament până la 
statutul de criteriu de validare a credinţei ceia dise- 
aaa globală şi malignă a mentalități de tip new 
: ge. | retutindeni ea se pricepe să îmbrace came- 
leonic formele şi culorile specifice, aşa cum satan se 
îmbracă „în înger de lumină”, 
cazul nostru, ne confruntăm 
3 cu o clonă 
ra S perfectă a Ortodoxiei, locuită însă de un 
h străin. Cu alte cuvinte, un new age de colora- 
tură creştină-ortodoxă. 
AR Crucea rămâne singura în măsură să dife- 
enţieze net adunarea drept-credincioşilor de ma- 
ssa simpatizanților. Este vorba însă de crucea asumată 
în existența de zi cu zi, iar nu de cruce ca simbol ce 
suportă exegeze rafinate, devoțiuni „fierbinți” 
motii „profunde”. ” e 
tru toate este „new-a i 
te „ ge-ul creştin-ortodox” 
era iai dogmele, slujbele postul 
ele, gesturile, emoţiile chiar Ti e i 
asumarea Crucii. i io 
; Iar în cazul creştinilor căsătoriți, o pondere 
plete a Crucii este naşterea pruncilor. A tutu- 
pi pruncilor pe care Dumnezeu socoteşte de cu- 
iință si „Planifice”, să îi dăruiască celor doi 
ici apele se despart: necreştinii simpati 
l : ştinii simpati- 
zanți preferă confortul planning-ului familial iar 
se dea rostesc încă o dată răspicat: „Facă-se voia 
i , încredințați că pe lângă bun, drept şi frumos 
mnezeu este şi un genial manager... 

Monahismul - alternativă sau perspectivă? 


Există două gesturi pline de tâlc pe care unii 
sărmani le fac la vederea unei rase calugăreşti: 
scuipatul într-o parte şi mâna dusă la prohab. În- 
tâiul este exact inversul primirii Împărtăşaniei, cel 
de-al doilea reiterează proto-gestul adamic... 

Dincolo de vulgaritatea lor infantilă, ambele 
atestă fără putință de tăgadă scandalul, stress-ul 
vizual — dar îndeosebi metafizic — pe care apariția 
unui călugăr sau a unei călugărițe îl provoacă lumii 


contemporane. 

Pentru cei ce nu au de-a face cu Biserica, 
această atitudine umorală rămâne fără urmări în 
planul reflecției. Cu totul altfel stau lucrurile pen- 
tru lumea adunată într-un fel sau altul între zi- 
durile lăcaşului de cult. 

Dacă în vechime funcționa o definiție pre- 
cisă a categoriilor de persoane care în mod legitim 
pot participa la sfintele slujbe (credincioşi, catehu- 
meni, energumeni), biserica zilelor noastre ne oferă 
un spectacol uman infinit mai pestriț. Făcând ab- 
stracție de masa de gură-cască, cerşetori, amatori 
de folclor etc., ne vom referi — grosso modo — la două 
tipologii, oarecum mai individualizate: 

1) prea-cucernicii — exponenţii unei mentalități 
de tip fariseic; 

2) liberalii — exponenţii unei mentalități de tip 
saducheic (paradigma new-age). 

Ambele categorii au în comun refuzul de a 
asuma pe de-a întregul Tradiţia bisericească. In 
vreme ce primii sunt motivaţi de un duh corpora- 
tist, cripto-protestant, pentru cei din urmă Ortodo- 
xia prezintă un interes îndeosebi cultural. Cei dintâi 
sunt promotorii unei vulgate a „credinţei pe în- 
țelesul tuturor”; ceilalți, dimpotrivă, cultivă reflec- 
ţia abundentă, „aleasa teologhisire”. 

Chiar dacă îmbracă expresii diferite, atitudi- 

nea față de monahism atât a „liberalilor”, cât şi a 
„prea-cucernicilor” este una singură: întrucât nu 
pot fi cu totul eliminați din „decorul“ ecclesial, că- 
lugării trebuie aşezaţi într-o postură cât mai in- 
actuală, de eficiență minimală, dacă se poate zero. 
Prea-cucernicia îi va proiecta aşadar într-o ideali- 
tate radicală. Le va aloca o „evlavie” absolută atâta 
timp cât aceştia rămân „pe soclu” şi nu apleacă 
urechea la frământările cetății. 

La rândul lor, „liberalii” se vor arăta dispuşi 
să le tolereze proximitatea cu condiția să o „filtre- 
ze” în prealabil prin grila unui discurs egalitar: 
OK! Călugării băieți simpatici, curăţei, inofensivi, 
care nu au altceva de făcut decât să „iubească” ge- 
neric şi în condiții de asepsie o umanitate pe care o 
lasă să-şi vadă de ale sale. 

“Monahismul şi căsătoria sunt cei doi ver- 
sanţi ai Taborului”/ — spune Paul Evdokimov. Şi o 


1 P, Evdokimov, Taina iubirii, ed. a Il-a, Ed. Christiana, Bucu- 
reşti, 1999, p. 79. 

grămadă de „firi simţitoare” s-au grăbit să înşface 
nada: monahismul, prin urmare, este o alternativă 
la căsătorie. Călugării au versantul lor, noi pe al 
nostru. Dacă lucrurile ar sta în felul acesta, freamă- 
tul tensionat (pentru unii de-a dreptul disconfor- 
tul) pe care îl provoacă apariţia unui călugăr n-ar 
avea însă o justificare serioasă. 
Realitatea este însă cu totul alta. Chiar dacă 
din raţiuni de ordin istoric diferitele mădulare ale 
Bisericii s-au „specializat” şi funcționează în regim 
instituțional, aceasta este şi va rămâne un organism 
unitar. Şi în orice organism viu, competențele dife- 
ritelor organe se distribuie pe principiul sincroni- 
cităţii, al simfoniei! Ele sunt împreună-lucrătoare, 
nu echivalente!48 
Într-adevăr, vocația monahală are un carac- 
ter intranzitiv („Nu toți pricep cuvântul acesta, ci 
aceia cărora le este dat” — Matei 19, 11). Nu însă şi 
orizontul de aşteptări pe care experiența monahală 
îl dezvăluie firii omeneşti în ansamblul ei. l 
Din acest motiv, nu rămânem indiferenți, nu 
ne lasă reci prezența unui călugar: jertfa lui, crucea 
pe care acesta a ales să o poarte nu îl priveşte nu- 
mai pe el! Ea este pe deplin coerentă cu jertfa, cu 
crucea fiecăruia dintre noi, dacă am ales - sau nu — 
să o purtăm. 
ÎN RI a ce ea 
Liu ochiul este echivalent cu urechea, o 
itene ae kasra pi metaforic, că „ochiul şi urechea sunt 
cei doi versanţi ai sensibilităţii”. 

Monahismul este avangarda corpului eccle- 
sial. Asemenea oricărui alt om, călugărul este rod 
al unirii conjugale. Îmbrăcând marele şi îngerescul 
chip, el dezvăluie însă chipul pe care toți, bărbați 
sau femei, îl vom îmbrăca la rândul nostru în Îm- 
părăția Cerurilor. leşind din rândurile mirenilor 
căsătoriți (ponderea numerică a drept-slăvitorilor), 
el le face arătat, manifest, sensul eshatologic al conju- 
galității. 

Nu avem, aşadar, nici un motiv să privim 
chiorâş monahismul. El nu destabilizează instituția 
matrimonială, nici nu îi subminează temeiurile me- 
tafizice. Iar dacă ne simțim totuşi agresaţi, în forul 
lăuntric, la apariția unui călugăr, înseamnă că op- 
țiunea, adevărata noastră opțiune, corespunde într-o 
măsură mult mai mică decât ne place să credem 
declarațiilor din care obişnuim să ne confecționăm 
propria imagine de sine... 

